Γυναίκα Βορειοηπειρώτισσα | Δ.Ε.Ε.Ε.Μ. ΟΜΟΝΟΙΑ\nΑΡΧΙΚΗ / ΒΟΡΕΙΟΣ ΗΠΕΙΡΟΣ / ΙΣΤΟΡΙΑ / Γυναίκα Βορειοηπειρώτισσα\n26 Φεβρουαρίου 2016\tΙΣΤΟΡΙΑ, ΠΡΟΣΩΠΑ Σχολιάστε\nΗ ιστορία δεν είναι μαύρα σημάδια σε λευκό χαρτί. Είναι ανθρώπινες ματωμένες μνήμες…\nΤης συγγραφέως Σταματίας Καραγεωργίου – Πάπιστα\nΚι η βορειοηπειρώτισσα είναι φορτωμένη με τέτοιες μνήμες. Η βορειοηπειρώτισσα δεν είναι μια ειδική κατηγορία γυναίκας, άλλης φυλής, άλλου έθνους. Είναι η Ελληνίδα που κράτησε την ελληνορθόδοξη ταυτότητά της μέσα στον βαθύ χρόνο όσο κι αν πάλεψαν να την αποσπάσουν από αυτήν. Η δική της ιστορία δεν ξεκίνησε τα ξημερώματα της 28Ης Οκτωβρίου του 1940 για να τελειώσει 6 μήνες αργότερα. Με τις δικές της ζοφερές μνήμες θ’ ασχοληθούμε λοιπόν, αυτές που κουβαλά εδώ κι εκατό χρόνια, που για να τις προσδιορίσουμε θα χρειαστεί να μιλήσουμε για την Βόρειο Ήπειρο.\nΒόρειος Ήπειρος λοιπόν. Έτσι λέμε σήμερα. Γιατί δεν ήταν πάντα έτσι. Από τα αρχαία χρόνια η Ήπειρος αποτελεί έναν ενιαίο χώρο, που σύμφωνα με τους αρχαίους και νεώτερους συγγραφείς, εκτείνεται από τον Αμβρακικό κόλπο μέχρι το Γενούσο ποταμό που σήμερα ονομάζεται Σκούμπι και βρίσκεται στο ύψος του Δυρραχίου, παράλληλα στην αρχαία Εγνατία οδό. Αυτός ο χώρος δεν είναι ενιαίος μόνο γεωγραφικά, αλλά και εθνολογικά, αφού, εδώ και τρεις χιλιάδες χρόνια κατοικούνταν από ελληνικά φύλα, Χάονες, Μολοσσούς, Πελασγούς, -αναφέρω τα πιο πολυπληθή από τα ελληνικά φύλα της Ηπείρου- που εδραίωσαν ελληνικό πολιτισμό, και ίδρυσαν πόλεις που και μόνο τα ονόματά τους δε αφήνουν καμία αμφιβολία γι’ αυτό. Απολλωνία, Φοινίκη, Αντιπάτρεια, Βουθρωτό, Επίδαμνος, Χίμαιρα, Αντιγόνεια είναι μόνο μερικές.\nΠώς φτάσαμε σε Βόρειο και Νότιο Ήπειρο; Με τρόπο ιδιαίτερα τραγικό. Με παραχώρηση εδαφών, που 3 φορές απελευθερώθηκαν απ’ τον ελληνικό στρατό και άλλες τόσες παραχωρήθηκαν στο διπλωματικό επίπεδο σε ένα ξένο κράτος.\nΗ πρώτη απελευθέρωση έγινε στα πλαίσια του Α’ Βαλκανικού πολέμου το 1912-13. Τότε τα βαλκανικά έθνη Έλληνες, Βούλγαροι, Σέρβοι, Μαυροβούνιοι, παραμέρισαν προσωρινά τις μεταξύ τους διαφορές και συμμάχησαν με στόχο την αποτίναξη του οθωμανικού ζυγού. Οι Αλβανοί στην προκειμένη περίπτωση συμμάχησαν με τους Τούρκους και αγωνίστηκαν για τη διατήρηση της οθωμανικής κυριαρχίας. Ωστόσο, όταν στην Ήπειρο μαθεύτηκε ότι ο ελληνικός στρατός πέρασε τα σύνορα, πολλές πόλεις ξεσηκώθηκαν και αποτίναξαν τον τουρκικό ζυγό πριν καν φτάσει ο στρατός εκεί. Παράδειγμα τέτοιο αποτελεί η Χιμάρα, που ξεσηκώθηκε στις 5.11.1912, πολύ πριν ο στρατός ελευθερώσει τα Γιάννενα, 21.2.1913 ή το Αργυρόκαστρο στις 3.3.1913.\nΈντονη η συμβολή της ηπειρώτισσας στον Α Βαλκανικό πόλεμο που γέννησε καπετάνισσες, όπως η Λάμπρω Κοσμηριώτισσα και η Μαρία Ναστούλη γνωστή ως Κώστα Κίτσαινα. Κι ακόμα, καταγράφεται ότι οι γυναίκες από τα Τερίτσανα ανέβασαν πυροβόλα- ορειβατικά και βλήματα στα «Δυό βουνά της Ολύτσικας», απ’ όπου οι στρατιώτες μας εξουδετέρωσαν το οχυρό της Μανωλιάσσας & υποβάθμισαν την απόρθητη γραμμή Μπιζανίου, για να ελευθερωθούν τα Ιωάννινα και στη συνέχεια η Δρυινούπολη.\nΑυτή η ορμή του ελλ. στρατού προκάλεσε την αντίδραση των Μ.Δ. και ιδιαίτερα της Ιταλίας και Αυστροουγγαρίας. Παρότι σκοτώνονταν μεταξύ τους για την κυριαρχία στην Αδριατική, συμφωνούσαν σε ένα πράγμα. Σε καμία περίπτωση δεν ήθελαν τρίτο υποψήφιο διεκδικητή για τον έλεγχο των στενών του Οτράντο. Έτσι ονομάζουμε το στενότερο σημείο που αποτελεί την είσοδο στον κόλπο της Αδριατικής, που βρίσκεται μεταξύ της Απουλίας και του Αυλώνα. Αφού, λοιπόν, η Οθωμανική Αυτοκρατορία κατέρρεε, προαποφάσισαν την ίδρυση ενός μικρού, αδύναμου και ελεγχόμενου κρατιδίου, ώστε να εμποδίσουν την έξοδο στην Αδριατική κρατών ρωσικής επιρροής, ή κρατών που δεν θα μπορούσαν να ελέγξουν απόλυτα, όπως η Ελλάδα. Και λέω «προαποφάσισαν», γιατί όπως ομολογούν πηγές της εποχής, όπως ο Ρενέ Πυώ, δεν υπήρχε τότε ξεκαθαρισμένη αλβανική εθνική συνείδηση. Αυτή ήταν ταυτισμένη με τη μουσουλμανική θρησκεία, δηλ. με την οθωμανική κυριαρχία. Οι Αλβανοί απόκτησαν μια ανεξαρτησία που δεν ζήτησαν. Εκείνον τον καιρό αγωνίζονταν να διατηρήσουν την κυριαρχία των οθωμανών.\nΟι πιο πάνω δυνάμεις, ωστόσο, με την απειλή πολέμου απαγορεύουν στην Ελλάδα την συνέχιση της προέλασης στον Αυλώνα και σπρώχνουν τον Ισμαήλ Κεμάλ Βλιώρα να ανακηρύξει άμεσα την ανεξαρτησία της Αλβανίας. Τα πράγματα στην Αλβανία είναι τεταμένα. Με δεδομένη την κατάρρευση της Οθωμανικής Αυτοκρατορίας, οι διάφοροι μπέηδες της περιοχής, τσακώνονται για την εξουσία. Ο Ισμαήλ Κεμάλ Βλιώρα, ο μπέης Αυλώνα, είναι ένας απ’ αυτούς. Τον έχουν προσεταιρισθεί οι ευρωπαϊκές δυνάμεις και τον σπρώχνουν στο δικό τους σχέδιο. Είναι χαρακτηριστικό ότι για να τηρηθεί το σχέδιο, ο Ισμαήλ Κεμάλ έρχεται εσπευσμένα από τη Βιέννη όπου είχε συνάντηση με τον αυστριακό υπ. Εξ. και τους πρέσβεις της Αγγλίας και της Ιταλίας. Μάλιστα, αρχικά δεν κατευθύνεται στον Αυλώνα που ήταν η έδρα του γιατί φοβάται κατάληψη της πόλης από τον ελληνικό στρατό. Πηγαίνει προς το Δυρράχιο. Αλλά κι εκεί ο σερβικός στρατός είναι προ των πυλών και η περιοχή λιγότερο φιλική, εκεί βρίσκεται ο άσπονδος εχθρός που επίσης διεκδικεί την εξουσία, ο Εσάντ Πασά Τοπτάνι, μπέης Δυρραχίου. Έτσι, καταλήγει στον Αυλώνα, όπου, πριν καλά-καλά προφθάσουν να έρθουν οι εκπρόσωποι των διαφόρων περιοχών, κηρύσσει την αυτονομία της Αλβανίας στις 28.11.1912.\nΜε αυτό το προηγούμενο φτάνουμε στη συνθήκη του Λονδίνου 30.5.1913, που ορίζει τα σύνορα στη Βαλκανική. Για πρώτη φορά στην ιστορία έχουμε αλβανικό κράτος. Στη συνθήκη αυτή, ύστερα από απαίτηση της Ιταλίας, τα ελληνοαλβανικά σύνορα παραμένουν σε εκκρεμότητα. Οι Μ.Δ. καταθέτουν η κάθε μια το δικό της σχέδιο για το που πρέπει να χαραχτεί η συνοριακή γραμμή. Σε εκκρεμότητα παραμένει και η κυριαρχία στα νησιά του Αιγαίου, παρά τις προσπάθειες της Ελλάδας να τα κατοχυρώσει. Επίσης, απορρίπτεται το αίτημα Βενιζέλου για δημοψήφισμα στις υπό αίρεση περιοχές, καταλαβαίνετε γιατί. Γιατί θα καταδείκνυε περίτρανα την ελληνικότητα των πληθυσμών στην περιοχή που θέλουν να δώσουν στην Αλβανία. Τόσο το Λονδίνο όσο και η κυβέρνηση, το παλάτι αλλά και όλα τα κέντρα αποφάσεων κατακλύζονται από διαμαρτυρίες και ψηφίσματα των περιοχών αυτών που ζητούν την ένωση με την Ελλάδα. Την εποχή αυτή ο διάδοχος του ελληνικού θρόνου περιοδεύει στην Ήπειρο, όπου γίνεται δεκτός με ενθουσιασμό. Με ελληνικές σημαίες, με πανηγυρισμούς από τους κατοίκους και με υποδοχές από τα παιδιά των πολυάριθμων ελληνικών σχολείων. Όπου κι αν πάει, δέχεται ασταμάτητα επιτροπές που ζητούν να τον δουν για να δηλώσουν την ελληνικότητα των περιοχών τους, να του καταθέσουν ψηφίσματα κι αναφορές με στοιχεία και να τον παρακαλέσουν να μην τους εγκαταλείψει.\nΕίναι χαρακτηριστικό το επεισόδιο που καταγράφεται στην Πρεμετή, όπου ο διάδοχος βρέθηκε αντιμέτωπος με τη βορειοηπειρώτισσα γυναίκα. Όταν έφτασε εκεί ο πρίγκιπας, μόλις είχαν φτάσει τα νέα για τη συνθήκη του Λονδίνου. Μια νεαρή δασκάλα ζητά να του μιλήσει. Στέκεται λοιπόν μπροστά του για να του πει αυτά τα λόγια:\n«Μας φοβίζει η διάδοση ότι άσπλαχνα κι απάνθρωπα πρόκειται ν’ αποσπάσουν την Πρεμετή από τους κόλπους της μητέρας Ελλάδας και να την αποδώσουν σ’ άλλους, που επί πέντε αιώνες εργάσθηκαν ενάντια σε κάθε χριστιανό. Δεν αρκούν όσα υποστήκαμε τόσους αιώνες; Θα προτιμήσουμε να ταφούμε παρά να υποκύψουμε. Οι άντρες μας θα κάνουν το καθήκον τους. Δεν θα’ ναι άντρες μας αν δεν πάρουν τ’ όπλο να τρέξουν προς απελευθέρωση χιλιάδων αδελφών μας στο Μπεράτι και στον Αυλώνα. Και μεις, οι γυναίκες, χωρίς ν’ ακούσουμε καμιά απαγορευτική διαταγή, θα κάνουμε το καθήκον μας. Θα γεννήσουμε κι άλλο Ζάλογγο…»\nΔυστυχώς, η θέληση του λαού, ενάντια σε κάθε αίσθημα δικαίου, υπέκυψε για άλλη μια φορά στον βασικό κανόνα της διπλωματίας: το δίκιο του ισχυροτέρου. Η διεθνής διπλωματία λοιπόν μας επιβάλλει το Πρωτόκολλο της Φλωρεντίας που υπογράφεται στις 17.12.1913, σύμφωνα με το οποίο:\nΟριστικοποιείται η διχοτόμηση της ενιαίας Ηπείρου\nΤα σύνορα Ελλάδας-Αλβανίας ορίζονται στη σημερινή τους θέση\nΜένουν εκτός συνόρων ελληνικές περιοχές όπως το Αργυρόκαστρο, η Χιμάρα, το Δέλβινο, οι Άγιοι Σαράντα, η Κορυτσά, η Πρεμετή, το Λεσκοβίκι κ.α.\nΗ Ελλάδα υποχρεώνεται να διατάξει τον στρατό της να εκκενώσει τις απελευθερωθείσες περιοχές, διαφορετικά δεν θα της αναγνωρισθεί η κυριαρχία στα νησιά του Αιγαίου (πλην Ιμβρου, Τενέδου και Καστελλόριζου)\nΥποχρεώνεται να παραδώσει τη νήσο Σάσωνα που κατέχει από το 1864\nΓια πρώτη φορά στην Ιστορία μιλάμε πια για Βόρεια και Νότια Ήπειρο.\nΗ απόφαση των Μ.Δ. εξαγριώνει τους Ηπειρώτες οι οποίοι παίρνουν μια ιστορική όσο κι ηρωική απόφαση: Αφού δεν μπορούν να ενωθούν με τη μητέρα Ελλάδα, τουλάχιστον να διεκδικήσουν την Αυτονομία τους. Την ώρα που ο Βενιζέλος εξαναγκάζεται να αποδεχτεί τον εκβιασμό, ο ελληνικός λαός σύσσωμος κι ενωμένος στρατεύεται για να υπερασπιστεί το δίκιο της Β.Η. Οι Ηπειρώτες συντάσσουν παντού Ιερούς Λόχους. Οι Έλλαδίτες από κάθε γωνιά, Μακεδονία, Κρήτη, Πελοπόννησο, Κύπρο, αλλά κι από το εξωτερικό ακόμα, σπεύδουν να καταταγούν εθελοντές. Πολλοί έλληνες φοιτητές αφήνουν τις σπουδές τους για να γίνουν ιερολοχίτες. Ανάμεσά τους οι μαθητές της Ζωσιμαίας σχολής των Ιωαννίνων που κλείνουν τα βιβλία για να πιάσουν τα άρματα.\nΤην ώρα που η Κυβέρνηση θέτει σε εφαρμογή το σχέδιο εκκένωσης της Βορείου Ηπείρου από τον ελληνικό στρατό, οι έλληνες αξιωματικοί και οπλίτες παραιτούνται ή λιποτακτούν μαζικά, αρνούμενοι να εκτελέσουν μια τέτοια διαταγή και παραμένουν για να ενισχύσουν τους Ιερούς Λόχους. Ανάμεσά τους ονόματα τρανταχτά, όπως ο συνταγματάρχης Δούλης, που αναλαμβάνει θέση υπουργού στρατιωτικών στην αυτόνομη κυβέρνηση. Κι άλλα γνωστά από το Μακεδονικό Αγώνα, όπως ο Τσιόντος (ο καπετάν Βάρδας), ο Παύλος Γύπαρης, ο Βασίλης Μελάς (αδελφός του Παύλου Μελά), ο Σπύρος Σπυρομήλιος ο ελευθερωτής της Χιμάρας και τόσοι άλλοι, που δηλώνουν:\n«ο ελληνικός στρατός διετάχθη να εκκενώσει την ελληνική αυτή χώρα. Την απόφαση της άσπλαχνης πολιτικής αδύνατον να ανεχθούμε εμείς…το αίμα των πεσόντων του Μπιζανίου είναι υπόμνηση, παρότρυνση, καθήκον…να μείνει (η Ήπειρος) ελεύθερη…»\nΜέσα σε τέτοιο κλίμα, στις 17.2.1914 στο Αργυρόκαστρο ανακηρύσσεται η Αυτόνομη Βόρειος Ήπειρος, ορίζεται προσωρινή κυβέρνηση και υψώνεται το λάβαρο της Αυτονομίας. Τo λάβαρο αυτό δεν είναι παρά η ελληνική κλασσική σημαία που στο μέσο του σταυρού έχει τον γνώριμο βυζαντινό δικέφαλο αετό. Πρόεδρος της κυβέρνησης είναι ο Γεώργιος Ζωγράφος βορειοηπειρώτης στην καταγωγή, δύο φορές υπουργός εξωτερικών στην Ελλάδα, παραιτήθηκε από γενικός Διοικητής Ηπείρου για να αναλάβει. Γιός του εθνικού ευεργέτη Χρηστάκη Ζωγράφου στον οποίο χρωστάμε τα «Ζωγράφεια Διδασκαλεία». Μέλη στην προσωρινή κυβέρνηση οι τρείς μητροπολίτες των περιοχών της ΒΗ. Συγχωρήστε μου το σχόλιο. Δεν είναι πολιτικό, είναι καθαρά κοινωνικό και ιστορικό. Συχνά γίνεται λόγος για την κατάργηση των θρησκευτικών εκδηλώσεων στον δημόσιο βίο, όπως ο αγιασμός, οι ανάρτηση εικόνων σε δημόσιους χώρους, η πρωινή προσευχή στο σχολείο κλπ Και μάλιστα, μας λένε συχνά ότι αυτό είναι ανάγκη εκσυγχρονισμού και απαίτηση της Ευρώπης, η οποία εδώ και χρόνια τα ‘χει λύσει αυτά τα πράγματα. Εδώ έχουμε σε εφαρμογή τον μύθο του Αισώπου, της αλεπούς με την κομμένη ουρά. Καθόλου δεν απορώ με τις απόψεις των ευρωπαίων. Αυτοί καλά κάνουνε και τα ’χουν λύσει έτσι. Γιατί ποιές ήταν οι εμπειρίες που αποκόμισαν από τις δικές τους εκκλησίες; Ιερά εξέταση και συγχωροχάρτια που πλήρωναν αδρά. Γι’ αυτό εμάς τους Έλληνες δεν μπορούν να μας καταλάβουν. Γιατί στη δική μας εκκλησία μπορεί να είχαμε ατυχείς εκλογές, αλλά ποτέ δεν θεσπίστηκε να γίνεται εκ προοιμίου επίσκοπος ο δεύτερος υιός του κάθε φεουδάρχη για να εξασφαλίσει εισόδημα. Όπως έλεγε ο μακαριστός αρχιεπίσκοπος Χριστόδουλος Κάνουν λάθος να μπερδεύουν την ορθόδοξη εκκλησία με το μεσαίωνα και το σκοταδισμό, αυτά είναι δικά τους. Εμάς η εκκλησία μας τόσες φορές έδωσε όχι μόνο τα χτήματα, τα αναθήματα και τα χρυσά καντήλια της, αλλά και το αίμα της για τους αγώνες του Έθνους. Εμείς έχουμε Κοσμάδες Αιτωλούς, Γρηγόριους Ε’, Παλαιών Πατρών Γερμανούς, Καραβαγγέλιδες και Χρυσοστόμους Σμύρνης να θυμόμαστε. Τι έχουν απ’ αυτά τα ευρωπαικά κράτη; Πώς λοιπόν, να καταλάβουν το δέσιμο και το ζύμωμα που έχουμε με την εκκλησία μας; Εμείς ακόμα βγάζουμε Σεβαστιανούς και Παίσιους. Και νά, για άλλη μια φορά: όταν το έθνος το χρειάστηκε, βλέπουμε πάλι μπροστάρηδες τρεις ιεράρχες: ο Κορυτσάς Γερμανός, ο Αργυροκάστρου Βασίλειος και ο Βελλάς και Κονίτσης Σπυρίδων Βλάχος, ο μετέπειτα αρχιεπίσκοπος Αθηνών. Στη φωτογραφία βλέπετε μόνο τους δύο γιατί όλα έγιναν βιαστικά, ο γηραιός και ασθενής μητροπολίτης Κορυτσάς δεν πρόλαβε να έρθει μέσα στην κακοκαιρία. Αλλά η ψυχή του ήταν εδώ.\nΗ Βορειοηπειρώτισσα γυναίκα δεν μπορούσε να μείνει αμέτοχη στον παλλαϊκό αυτόν ξεσηκωμό. Οι γυναίκες της Ηπείρου παίρνουν τα όπλα και συντάσσουν δικούς τους Ιερούς Λόχους. Είναι συγκινητική η διήγηση του Rene Puaux για γυναίκες που έρχονταν ως τις αποθήκες του στρατού και ζητούσαν βόλια για να πολεμήσουν. Όλο αυτό μας φαίνεται ξένο. Η γυναίκα δεν είναι πολεμοχαρής. Από τη φύση της είναι στοιχείο ειρηνοποιό. Εκτός αν κινδυνεύει το σπίτι της και απειλούνται τα παιδιά της. Τότε γίνεται λιονταρίνα. Αυτές εδώ οι γυναίκες δεν θα έπιαναν τα τουφέκια αν ο κίνδυνος δεν ήταν μεγάλος και άμεσος. Αυτός τις έκανε Μπουμπουλίνες. Στην Κορυτσά ο Ιερός Λόχος των γυναικών αριθμούσε 1200 μέλη και πήρε μέρος στην εξέγερση των Κορυτσαίων (19.3.14)\nΑλλά εδώ θα ήταν παράλειψη να μην αναφέρουμε και την ελλαδίτισσα γυναίκα. Αψήφησε με δυναμισμό τις αυστηρές διατάξεις της Κυβέρνησης που απαγόρευε κάθετα πάσαν παροχήν βοήθειας και συγκέντρωσιν χρημάτων και οργάνωνε εράνους, συγκέντρωση τροφίμων και υλικού για τον αγώνα της Βορείου Ηπείρου και ίδρυσε συλλόγους και επιτροπές, όπως η ηπειρωτική επιτροπή δεσποινίδων και τόσες άλλες.\nΟ αυτονομιακός αγώνας υπήρξε αιματηρός. Αλλά σύντομα δικαιώθηκε. Οι μεγάλοι αιφνιδιάστηκαν από την αντίδραση του ενωμένου έθνους. Στην νεοσύστατη Αλβανία γίνεται χαμός. Οι Μ.Δ. έχουν διορίσει βασιλιά της Αλβανίας των γερμανό πρίγκιπα Γουλιέλμο του Βιντ. Αλλά οι τοπάρχες μπέηδες έχουν επαναστατήσει, υψώνουν τούρκικη σημαία και μάχονται για την επαναφορά της τουρκικής κυριαρχίας. Είναι οι μεγάλοι λοιπόν που καίγονται να κλείσουν μέτωπα. Είναι αυτοί που ζητούν ανακωχή και διαπραγματεύσεις. Έτσι, στις 17 Μαϊου 1914 υπογράφεται το πρωτόκολλο της Κέρκυρας. Μ’ αυτό αναγνωρίζεται:\nΤο δικαίωμα στη γλώσσα, τη θρησκεία και την ελληνική παιδεία\nΤο δικαίωμα αναλογικής συμμετοχής με βάση την εθνικότητα στο στρατό και την αστυνομία\nΤο πρωτόκολλο υπέγραψαν όχι μόνο η Αλβανία και η Ελλάδα, αλλά και οι Αγγλία, Γαλλία, Γερμανία, Ιταλία και Αυστροουγγαρία ως εγγυήτριες δυνάμεις.\nΚαι το κυριότερο, το πρωτόκολλο αυτό ισχύει μέχρι σήμερα, αφού ουδέποτε καταργήθηκε. Θα μπορούσε να ισχύσει τώρα, αν η Ελλάδα διεκδικούσε την εφαρμογή του.\nΗ Βόρειος Ήπειρος λοιπόν, υπήρξε αυτόνομη και αναγνωρίστηκε επίσημα.\nΣτην Αλβανία ο χαμός συνεχίζεται. Από πίσω κρύβονται τα μεγάλα βουβάλια, η Ιταλία και η Αυστροουγγαρία, που μαλώνουν για τον έλεγχο του νεοσύστατου κρατιδίου. Οι Ιταλοί πιστεύουν ότι ο γερμανός πρίγκιπας εξυπηρετεί τα συμφέροντα των αυστριακών κι έτσι προσεταιρίζονται τους αλβανούς μπέηδες για να προστατεύσουν τα δικά τους. Κι όταν τα βουβάλια μαλώνουν στον βάλτο, την πληρώνουν τα βατράχια. Οι άμαχοι, που εξαθλιωμένοι τρέχουν να προστατευτούν στην περιοχή της αυτόνομης Βορείου Ηπείρου.\nΑυτό είναι το κλίμα στην Αλβανία τον Αύγουστο του 1914, όταν ξεσπά ο Α’ παγκόσμιος πόλεμος. Μέσα σ’ αυτό το χάος, ο Βενιζέλος που πιστεύει ότι οι συνθήκες είναι καλύτερες για να λυθεί το θέμα της Β.Η. ζητά από τις Μ.Δ. να επιτραπεί εκ νέου η είσοδος ελληνικού στρατού, ώστε να τηρηθεί η τάξη. Οι Μ,Δ, δέχονται το αίτημα αναγνωρίζοντας εμμέσως πλην σαφώς τη σχέση της Ελλάδας με την περιοχή κι έτσι έχουμε για δεύτερη φορά απελευθέρωση της Βορείου Ηπείρου από ελληνικό στρατό. Η κυβέρνηση της Αυτόνομης Β. Ηπείρου θεωρεί ότι το θέμα έχει λήξει οριστικά, παραιτείται στις 24.10.1914 και με χαρά παραδίδει την εξουσία στον στρατό. Στις επόμενες εκλογές εκλέγονται 16 βουλευτές που εκπροσωπούν την Β. Η. στο ελληνικό κοινοβούλιο με αποκορύφωμα το βασιλικό διάταγμα της 20ης Μαρτίου 1916, με το οποίο κηρύσσεται η ένωση της Β.Η. με την Ελλάδα.\nΟ Βενιζέλος μαζεύει υποσχέσεις. Υπόσχεση των συμμάχων (δεκ. 1914) για παραχώρηση της Β.Η., αποδοχή της ελληνικότητας της Β.Η. από την αλβανική εθνική συνέλευση (1916), μυστική συμφωνία Βενιζέλου-Τιτόνι (29.7.1919), έγκρισή της απ’ το ανώτατο συμμαχικό συμβούλιο (13.1.1920), ψήφισή της από την αμερικανική Γερουσία (17.5.1920), υπογραφή συνθήκης των Σεβρών (28.7.1920), όπου το βορειοηπειρωτικό δεν συμπεριλαμβάνεται γιατί έχει προηγηθεί έγκριση από το ανώτατο συμμαχικό συμβούλιο (13.1.1920). Στις 2.8.1920 η ιταλική κυβέρνηση Giolitti ακυρώνει τη συμφωνία Βενιζέλου-Titoni, Παρόλα αυτά, στις 9 Νοεμβρίου 1921, οι σύμμαχοι επαναφέρουν τα σύνορα εκεί που ορίζει το πρωτόκολλο της Φλωρεντίας, δηλαδή στη σημερινή τους θέση.\nΒασιλικοί και Βενιζελικοί. Είναι τέτοια η κατάσταση, ώστε έχουμε δύο κυβερνήσεις. Του βασιλιά στην Αθήνα και της Τριανδρίας (Βενιζέλου-Δαγκλή-Κουντουριώτη) στη Θεσσαλονίκη κι ενώ τα πράγματα πάνε να εξομαλυνθούν, ανάμεσα στη συνθήκη των Σεβρών και τον Νοέμβριο του 1921 μεσολάβησαν οι εκλογές που ανέτρεψαν την κυβέρνηση Βενιζέλου. Και καταλήξαμε στη Μικρασιατική Καταστροφή.\nΌχι, αδέλφια μου, δεν ήρθαμε εδώ για να κάνουμε τέτοιους συνειρμούς σαν αυτούς που περνάνε απ’ το μυαλό σας. ας βρούμε απλά την ευκαιρία να θυμηθούμε το σοφό που λέει ο λαός. Η ομόνοια χτίζει σπίτια κι η διχόνοια τα χαλάει.\nΤι ακολούθησε; Η συστηματική εξόντωση της ελληνικής μειονότητας. Τα επόμενα χρόνια οι Αλβανοί μεθόδευσαν συστηματικά τη διάλυση των ηπειρωτών περιορίζοντας βάναυσα τα θρησκευτικά και εκπαιδευτικά τους δικαιώματα. Ο Αχμέτ Ζώγκου, αυτοανακηρυχθείς βασιλιάς της Αλβανίας, απέσχισε την ορθόδοξη εκκλησία από το πατριαρχείο Κωνσταντινουπόλεως κι απαγόρευσε τη λειτουργία ελληνικών σχολείων. Να σημειώσουμε ότι στην ΒΗ υπήρχαν πάντα ελληνικά σχολεία και επί τουρκοκρατίας ακόμα. Το 1887 που ιδρύθηκε το πρώτο αλβανικό σχολείο, υπήρχαν 3000 ελληνικά σχολεία με χιλιάδες μαθητές και δασκάλους.\nΝα που ήρθε ο καιρός να δούμε λίγο και την προσφορά του βορειοηπειρώτη πατέρα. Οι έλληνες της Β.Η. αντέδρασαν σφοδρά στο κλείσιμο των σχολείων. Κήρυξαν απεργία, δηλώνοντας ότι δεν πρόκειται να στείλουν τα παιδιά τους σε αλβανικό σχολείο. Έπαιρναν ελληνική εφημερίδα και πάσχιζαν τα τους μάθουν ελληνικά γράμματα στο σπίτι ή άλλοτε το χωριό προσελάμβανε τον απολυμένο έλληνα δάσκαλο. Ο Ζώγου με βιαιότητα στράφηκε κατά των ελλήνων δασκάλων αλλά και των Ελλήνων γενικώς. Με απειλές, διώξεις και φυλακίσεις. Τότε οι βορειοηπειρώτες ξεκίνησαν πιο δυναμική διαμαρτυρία. Η Αλβανία για να μπει στην κοινωνία των Εθνών είχε αναλάβει την υποχρέωση να σέβεται τα θρησκευτικά και εκπαιδευτικά δικαιώματα της ΕΕΜ. Μάζεψαν, λοιπόν, χιλιάδες υπογραφές και κατήγγειλαν το γεγονός φθάνοντας ως στο δικαστήριο της Χάγης. Μετά από πολύχρονο αγώνα, στις 6 Απριλίου 1935 το Δικαστήριο της Χάγης τους δικαίωσε.\nΑκολουθεί το έπος του ’40. Ο ελληνικός στρατός μπαίνει νικηφόρος και απελευθερώνει τη Βόρειο Ήπειρο για τρίτη φορά, φθάνοντας σχεδόν ως τη γραμμή του 1913. Δράττομαι της ευκαιρίας να τονίσω το λάθος που εμείς οι σύγχρονοι Έλληνες κάνουμε σχετικά με το έπος του ’40. Το γιορτάζουμε και καλά κάνουμε, αλλά έχουμε συνηθίσει να το θεωρούμε μια ξεχωριστή και αυτόνομη ιστορική σελίδα. Όμως δεν είναι παρά μόνο μια πράξη του συνολικού δράματος της Βορείου Ηπείρου που μένει ακόμα ατελείωτο. Ο ελληνικός στρατός δεν εισέβαλε κατακτητικά σε μια ξένη χώρα για να κατακτήσει έναν ξένο λαό. Προχώρησε με πλήρη συνείδηση ότι απελευθερώνει αδελφούς. Γίνεται δεκτός με ενθουσιασμό και οι θαμμένες στα σεντούκια γαλανόλευκες βγαίνουν για τρίτη φορά να στολίσουν τα παράθυρα και τα μπαλκόνια. Το έπος αυτό βρίσκει το έθνος ενωμένο. Δεν διέπρεψε μόνο η ελλαδίτισσα γυναίκα, ούτε μόνο η γυναίκα της Πίνδου. Αλλά και η βορειοηπειρώτισσα. Έτρεξε να περιθάλψει, να ταίσει και να ζεστάνει τον έλληνα φαντάρο, να κουβαλήσει τα πυροβόλα και τις οβίδες στα δύσβατα μονοπάτια και μέσα στο χιόνι πήρε το φτυάρι για ν’ ανοίξει διαβάσεις για τον ελληνικό στρατό. Κι όμως, για τρίτη φορά οι ελπίδες της προδόθηκαν και οι ελληνικές σημαίες που ύψωσε θάφτηκαν πάλι στα μπαούλα.\nΜετά την αποχώρηση των Γερμανών η Ελλάδα διεκδικεί τα δικαιώματά της. Πολλές φορές την στόλισαν με θαυμασμό και της υποσχέθηκαν αυτά που δικαιούται.\n19 Οκτωβρίου 1944: Ο Γεώργιος Παπανδρέου ως πρωθυπουργός, διακηρύσσει ότι η Βόρειος Ήπειρος είναι αναπόσπαστο τμήμα της πατρίδος μας.\n29 Νοεμβρίου 1944: Όταν ο ηγέτης του αλβανικού ΕΑΜ Ενβέρ Χότζα ανακηρύσσει τη «Λαϊκή Δημοκρατία της Αλβανίας», η Ελλάδα θέτει επίσημα ζήτημα διεκδίκησης της ΒΗ\n10 Νοεμβρίου 1945: Η Αμερικανική Κυβέρνηση προβαίνει σε ρητή ευνοϊκή δήλωση. Το ζήτημα συζητείται και εγγράφεται στην ημερησία διάταξη του Συνεδρίου Ειρήνης των Παρισίων, αλλά τελικά η ελληνική κυβέρνηση πείθεται να το αποσύρει και παραπέμπεται προς εξέταση από το Συμβούλιο υπουργών Εξωτερικών των Τεσσάρων Νικητριών Δυνάμεων που έκτοτε εκκρεμεί.\n2 Φεβρουαρίου 1945. Μυστική Συμφωνία της Γιάλτας\n15 Μαϊου 1946: Στη Σύνοδο των υπουργών Εξωτερικών των τεσσάρων Μεγάλων Δυνάμεων, που έγινε στο Παρίσι στις 15 Μαΐου 1946, ανακινεί το ζήτημα ο Άγγλος υπουργός Μπαίβιν. Αντιδρά ο Σοβιετικός υπουργός Μολότωφ-και η συζήτηση αναβάλλεται.\n29 Ιουλίου 1946: Η Αμερικανική Γερουσία υποστηρίζει παμψηφεί την παραχώρηση της Β. Ηπείρου –και των Δωδεκανήσων- στην Ελλάδα.\n21 Αυγούστου 1946: Ο Κων. Τσαλδάρης αντικρούει στον ΟΗΕ αλβανική ψευδολογία σχετικά με την Βόρεια Ήπειρο.\n30 Αυγούστου 1946: Στην Ολομέλεια του ΟΗΕ, επανεξετάζεται το Βορειοηπειρωτικό Ζήτημα. Διεξάγονται οξύτατες συζητήσεις και αντιδρά ο Σοβιετικός υπουργός Μολότωφ. Έτσι, το θέμα επαναφέρεται στο. Συμβούλιο των υπουργών Εξωτερικών των τεσσάρων Μεγάλων Δυνάμεων, για να συζητηθεί μετά το Αυστριακό και το Γερμανικό.\nΤο ζήτημα της νικήτριας Ελλάδας εξομοιώνεται με εκκρεμότητες ηττημένων.\nΤο Αυστριακό λύθηκε το 1955 με την υπογραφή Συνθήκης Ειρήνης με την Αυστρία\nΤο Γερμανικό λύθηκε το 1989 με την ένωση των 2 Γερμανιών.\nΤο βορειοηπειρωτικό παραμένει εκκρεμές σε διπλωματικό επίπεδο.\nΣτη συνέχεια, για τους βορειοηπειρώτες αρχίζει νέος Γολγοθάς. Ο Ενβέρ Χότζα, μετά την ανακήρυξη της Αλβανίας σε Λαϊκή Δημοκρατία, επιβάλλει καθεστώς σκληρότερο από αυτό του σταλινικού τύπου. Φοβάται την Ελλάδα και ξεσπά σε οτιδήποτε ελληνικό.\nΠερικλείει τα σύνορα με ηλεκτροφόρα συρματοπλέγματα\nΞοδεύει τον κρατικό προϋπολογισμό για την ανέγερση πολυβολείων που παρατάσσει σε πυκνή διάταξη ανά σειρές, ως τα όρια κατοικημένων περιοχών, με τις μπούκες στραμμένες στην Ελλάδα\nΚαι επειδή η Ελλάδα αποτελεί τον μεγάλο του φόβο, στρέφεται συστηματικά κατά της Ελληνικής Εθνικής Μειονότητας.\nΑρχίζει ο συστηματικός αφελληνισμός.\nΣε επίπεδο γεωγραφικό και εδαφικό.\nΗ Ελληνική Εθνική Μειονότητα αν και επίσημα αναγνωρισμένη από διεθνείς συνθήκες τις οποίες η Αλβανία υποχρεούται να σέβεται, περιορίζεται αυθαίρετα σε 99 μόνο χωριά του Βούρκου (περιοχή Αγίων Σαράντα) και Δρυινούπολης (περιοχή Αργυροκάστρου) χωρίς να αναγνωρίζεται στις πόλεις, ούτε τα χωριά που υπήρχε μικτός πληθυσμός και εξαιρούνται ελληνικότατες περιοχές όπως την Χιμάρα, την Πρεμετή, την Κορυτσά κ.α.\nΣε επίπεδο πληθυσμιακό\nΑρχίζει ο εποικισμός, φύτεμα αλβανικών χωριών για να διασπασθεί η συνέχεια των ελληνικών περιοχών.\nΣε επίπεδο ληξιαρχικό\nΕυνοούνται οι μικτοί γάμοι και τα παιδιά που γεννιούνται είτε από πατέρα είτε από μάνα αλβανή, πολιτογραφούνται ως αλβανοί\nΣε επίπεδο απογραφικό\nΟι έλληνες των περιοχών που δεν αναγνωρίζονται ως μειονοτικές, στερούνται αυθαίρετα την ελληνική ιθαγένεια και καταγράφονται ως αλβανοί\nΣε επίπεδο ονοματοδοτικό\nΜε το Διάταγμα 5354/75 απαγορεύονται «τα ακατάλληλα και κακόηχα ονόματα», δηλαδή τα χριστιανικά και ελληνικά. Οι γονείς υποχρεούνται να επιλέξουν όνομα από λίστα που συντάσσεικαι εγκρίνει η τοπική επιτροπή του Κόμματος.\nΣε επίπεδο τοπωνυμίων\nΌλα τα χωριά οι πόλεις και οι τόποι που έφεραν ονόματα Αγίων, αλλάζουν αυθαίρετα. Οι Άγιοι Σαράντα γίνονται Σαράντι, ο Άγιος Νικόλαος-Ντρίτα, η Αγία Παρασκευή-Μαραφέτι κλπ Και φυσικά, τα υπόλοιπα παραφθείρονται επί το αλβανικότερον. Η Μοσχόπολη-Βοσκοπόγια, το Αργυρόκαστρο-Γκιροκάστερ, το Βουθρωτό-Μπουτρίντ, ο Αυλώνας-Βλιώρα.\nΣε επίπεδο γλωσσικό και εκπαιδευτικό\nΗ διδασκαλία ελληνικών επιτρέπεται μόνο στα 99 χωριά, μόνο στις 4 πρώτες τάξεις του Δημοτικού και μόνο σε ορισμένα μαθήματα, κι αυτά με περιεχόμενο γενιτσαρικό.\nΕπιπλέον, στις περιοχές που δεν αναγνωρίζονται επίσημα ως μειονοτικές απαγορεύεται η διδασκαλία αλλά και η χρήση της ελληνικής γλώσσας τόσο σε δημόσιο όσο και σε ιδιωτικό χώρο. Η χρήση οποιασδήποτε ελληνικής λέξης έστω και στο σπίτι, θεωρείται προδοσία και τιμωρείται με φυλακίσεις και εξορίες που περιλαμβάνουν όλα τα μέλη της ευρύτερης οικογένειας. Έτσι η Κορυτσά κ.α. έχασε τη γλώσσα.\nΣε επίπεδο ιστορικό και πολιτισμικό\nΑπαγορεύεται η διδασκαλία της ελληνικής ιστορίας, τέχνης, ποίησης, γεωγραφίας. Όχι μόνο στο σχολείο, αλλά και στο σπίτι ή οπουδήποτε αλλού. Μάλιστα, θεωρείται ως απόπειρα κακόβουλης προπαγάνδας κατά της Αλβανικής Σοσιαλιστικής Δημοκρατίας και διώκεται ποινικά. Τα παιδιά στο σχολείο διδάσκονται ότι η Αλβανία είναι η σπουδαιότερη και δυνατότερη χώρα, ότι τα αρχαιολογικά όπως και τα βυζαντινά ευρήματα είναι πολιτιστική κληρονομιά των Αλβανών, ότι η Ελλάδα και οι γειτονικές χώρες κατέχουν άδικα αλβανικά εδάφη, ότι ο Μπότσαρης και η Μπουμπουλίνα ήταν Αλβανοί.\nΣε επίπεδο πολιτικό και ιδεολογικό\nΣτην Αλβανία υπάρχει μόνο ένα Κόμμα, το κομμουνιστικό, το οποίο ταυτίζεται με την πολιτική ηγεσία της χώρας. Δεν επιτρέπεται όχι μόνο η ύπαρξη άλλων κομμάτων, αλλά ούτε η έκφραση ιδεολογίας ή πολιτικής σκέψης αντίθετης με τις αρχές του κόμματος. Ως αντίθεση θεωρείται και η υπόνοια πιθανής αμφισβήτησης. Η προσήλωση όλων στο κόμμα ελέγχεται στενά και καταγράφεται στο βιογραφικό του καθενός, που είναι ετήσια αναφορά για την απόδοση αλλά και τα φρονήματα ως την τελευταία λεπτομέρεια, που κοινοποιείται στο υπουργείο το σχετικό με την εργασία καθενός αλλά και στη μυστική αστυνομία. Εννοείται ότι τα πάντα λογοκρίνονται, ενώ οι μετακινήσεις απαγορεύονται και ιδιαίτερα στις περιοχές κοντά στα σύνορα. Παράλληλα, η κομματική επιτροπή όπως και η κολεκτίβα ή κάθε χώρος εργασίας έχει τους κομισάριους, μέλη του κόμματος επιφορτισμένα με τη θεωρητική κατάρτιση και την ιδεολογική επιμόρφωση των πάντων. Η προπαγάνδα συνεχής και αδιάλειπτη. Π.χ. καλαμπόκι.\nΣε επίπεδο θρησκευτικό\nΜε το νόμο 4337, στις 13.11.1967 η θρησκεία καταργείται και τίθεται εκτός νόμου κάθε μορφή θρησκευτικής λατρείας ή έστω απλής θρησκευτικής εκδήλωσης. Οι κληρικοί αποσχηματίζονται, οι εκκλησιές κλείνουν, βεβηλώνονται και γκρεμίζονται, οι εικόνες πετιούνται και καίγονται, από τα ιερά σκεύη τα χρυσά και τα αργυρά κατάσχονται ενώ τα υπόλοιπα δίδονται στο στρατό για σκοποβολή.\nΠαρόλο που ο νόμος ισχύει για όλες τις θρησκείες, η ορμή ξεσπά με μένος ενάντια στην ορθόδοξη πίστη μας. Είναι χαρακτηριστικό ότι, ενώ τα ελληνικά στρατιωτικά κοιμητήρια βεβηλώθηκαν, μπήκαν μπουλντόζες, το γαλλικό στρατιωτικό κοιμητήριο της Κορυτσάς δεν πειράχτηκε καθόλου. Είναι μάλιστα το μοναδικό σημείο στη χώρα, όπου δεν έσπασαν τους σταυρούς ενώ τους έσπασαν από όλα τα χριστιανικά κοιμητήρια πόλεων και χωριών.\nΉταν τόσο φοβερό το αθεϊστικό παραλήρημα, που είχαν περικοπεί και λογοτεχνικά κείμενα παλαιών αγαπημένων στο σύστημα αλβανών λογοτεχνών του 19ου αι., όπως ο Ναούμ Φράσερι, στα σημεία όπου ανέφεραν έστω και τη λέξη «Θεός». Και για να διαπιστώσουμε το παραλογισμό της απιστίας, η λέξη Χριστός δεν αναφερόταν ποτέ ούτε ως ιστορική χρονολογία, προ Χριστού, μετά Χριστόν. Έλεγαν αντίστοιχα: «πριν από τον καιρό μας» ή «στον καιρό μας» ή «στην εποχή μας» για να ξεχωρίσουν τις περιόδους.\nΕίχε σημάνει η ώρα της βορειοηπειρώτισσας γυναίκας που σήκωσε στους ώμους της ένα πολύ μεγάλο βάρος. Στην παραμικρή υπόνοια ο άντρας πήγαινε στη φυλακή κι η γυναίκα στελνόταν στην εξορία, όπου ζούσε με καταναγκαστικά έργα και χωρίς δικαιώματα, γιατί ήταν μάνα, σύζυγος ή αδελφή ενός προδότη. Φίλοι μου, δε θέλετε να ξέρετε τι ήταν τα κολαστήρια του Χότζα, όπου ο καθένας μπορούσε πολύ εύκολα να βρεθεί με στημένες κατηγορίες. Βασανιστήρια. Χιλιάδες έλληνες πέρασαν από αυτά τα κάτεργα και πολλοί άφησαν εκεί την τελευταία τους πνοή. Και ξέρετε ποιο ήταν το αποκορύφωμα; Αν κάποιος πέθαινε, τα κόκαλά του δεν επιστρέφονταν στην οικογένεια, αλλά τα κρατούσαν μέχρι να εκτίσουν το υπόλοιπο της ποινής! Αν κάποιος έφευγε κρυφά, ή υπήρχε έστω η υπόνοια ότι θέλει να φύγει, τον περίμεναν τα βασανιστήρια στη φυλακή και η οικογένειά του στελνόταν στην εξορία. Αν επιχειρούσε κάποιος να φύγει, τον διαπόμπευαν και η οικογένειά του εξοριζόταν και έμενε στιγματισμένη για πάντα, «θιγμένη». Σε τέτοιες συνθήκες η βορειοηπειρώτισσα έσωσε στην ψυχή της τη μνήμη του πατρο-Κοσμά. Αυτή κρυφά έκρυψε στο σπίτι εικόνες, πολλές φορές με κίνδυνο πήγε και τις τράβηξε από τη φωτιά που είχαν ανάψει να τις κάψουν. Είναι αυτή που τα βράδια πήγαινε κρυφά στα ξωκκλήσια να αποθέσει το καντήλι της. Αν δείτε παλιά ξωκκλήσια στη Β.Η, αδέλφια μου, θα δείτε ότι γύρω-γύρω χαμηλά είναι μαυρισμένοι οι εξωτερικοί τους τοίχοι. Εκεί ανάβανε οι μανάδες τα καντηλάκια. Είναι αυτή η βορειοηπειρώτισσα μάνα που την Πρωτοχρονιά έφτιαχνε βασιλόπιττα και το Πάσχα έβαφε κρυφά κόκκινα αυγά κι έδινε στα παιδιά της κρασάκι και ψωμάκι για να μην ξεχάσουνε. Και τα βράδια, με χίλιους φόβους μέσα απ’ τα κλειστά παραθυρόφυλλα έδειχνε στα παιδιά της τον φωτεινό σταυρό που ο Σεβαστιανός είχε στήσει απέναντι στο Μαυρόπουλο και τα μάθαινε να κάνουν το σταυρό τους. Είναι αυτή που έπαιρνε τα τσόφλια απ’ τα κόκκινα αυγά και πήγαινε νύχτα στους τάφους των Ελλήνων στρατιωτών να τ’ αποθέσει για την ανάσταση που περίμενε και ν’ ανάψει κερί.\nΊσως δεν είχατε αυτή την εμπειρία στα βορειοηπειρώτικα χωριά. Μια γιαγιά να σε τραβά απ’ το χέρι, να σε πηγαίνει ως το κοιμητήριο του χωριού για να σου δείξει τα μνήμα κάποιου έλληνα του ‘40 που ίσως περιθάλψανε στο σπίτι τους, ή ακόμα ένα μνήμα μυστικό κάποιου στρατιώτη που έθαψαν βιαστικά στην αυλή τους και να σου πει με συγκίνηση πώς όλα τα μαύρα χρόνια φρόντισε το μνήμα αυτό σα να’ ταν μάνα του, μια και η δικιά του μάνα δεν μπορούσε να περάσει τα σύνορα. Σ’ αυτές τις μανάδες της Δρόπολης είναι αφιερωμένο το ποίημα του β.η. ποιητή Νίκου Κατσαλίδα\nΗ ΜΠΑΛΑΝΤΑ ΤΟΥ ΣΚΟΤΩΜΕΝΟΥ ΣΤΡΑΤΙΩΤΗ\nΈρχομαι και τα’ ανάβω εγώ,λεβεντονιέ, κοιμίσου.\nΑς μην το ξέρει η μάνα σου,δω κάτω στην κοιλάδα\nΜε το Βαγγέλιο των ανθών καθ’ άνοιξη, παιδί μου\nΣτο σημείο αυτό θα ήταν παράλειψη να μην αναφέρουμε και τον βορειοηπειρώτη πατέρα. Αν επισκεφθείτε το στρατιωτική κοιμητήριο στους Βουλαριαράτες, στο βάθος δεξιά, δίπλα στους πεσόντες του ’40 θα βρείτε κι ένα μνήμα ιδιαίτερο. Αυτό του Δημήτρη Μπάκου. Του αυτόκλητου φρουρού και προστάτη του χώρου, του ακοίμητου συντρόφου των νεκρών ηρώων. Ο άνθρωπος αυτός φρόντισε το κοιμητήριο μέχρι την ώρα που πέθανε. Πριν βγούν οι σταυροί, έφτιαξε ένα σχεδιάγραμμα του κοιμητηρίου και το φύλαξε με κίνδυνο της ζωής του. Κι όταν έφτασε στα τελευταία του το εμπιστεύθηκε στα παιδιά του αφήνοντάς τους ευχή και κατάρα να το φυλάξουν και να το παραδώσουν σε χέρι ελληνικό. Το σχέδιο του Δημήτρη Μπάκου παραδόθηκε στα χέρια του Έλληνα προξένου Αργυροκάστρου και το κοιμητήριο ανακαινίσθηκε με έξοδα του υπουργείου Εθνικής Άμυνας της Ελλάδας.\nΓι’ αυτούς τους λόγους ο μακαριστός Σεβαστιανός αναλώθηκε στην προσπάθεια να διεκδικήσει θρησκευτική ελευθερία και ανθρώπινα δικαιώματα στη Β.Η.\nΉρθε κάποια στιγμή που τα σύνορα άνοιξαν. Κι εμείς πιστέψαμε ότι το θέμα τέλειωσε. Οι ΒΗ συνασπίσθηκαν ιδρύοντας τον δικό τους σύλλογο, την ΟΜΟΝΟΙΑ. Αλλά αυτό δε σημαίνει ότι τα προβλήματα των ΒΗ αδελφών μας λύθηκαν. Και μετά το άνοιγμα των συνόρων συνέχισαν να τρομοκρατούνται και να εξωθούνται σε φυγή. Πολλές φορές απειλήθηκαν, τα σπίτια τους δέχτηκαν επιθέσεις, οι περιουσίες τους καταστράφηκαν. Τα στελέχη της ΟΜΟΝΟΙΑΣ συνελήφθησαν και οδηγήθηκαν σε φυλάκιση και δίκη. Ο αφελληνισμός, αν και τώρα είναι πιο διακριτικός, συνεχίζεται. Με τις συνεχείς ανακατατάξεις των εκλογικών περιφερειών, όπου ελληνικές ανακατεύονται αυθαίρετα με αλβανικές περιοχές ώστε να μη μπορούν να εκλέξουν έλληνες αντιπροσώπους. Σας θυμίζω ότι στις πρώτες εκλογές η ελληνική μειονότητα ανέδειξε πέντε βουλευτές και στις τοπικές έβγαλε νομάρχες, επάρχους και δημάρχους σε πολλές περιοχές. Με τα συνεχή εμπόδια στη διεκδίκηση της εθνικότητάς τους-ακόμα δεν αναγνωρίζεται ως μειονότητα η Κορυτσά ή η Χιμάρα. Με την κωλυσιεργία στην απόδοση των περιουσιών τους, αυτών που ο Χότζα είχε αρπάξει. Κανείς τους δεν διαθέτει ακόμα τίτλο κυριότητας. Με τη συνεχή παρεμπόδιση στα θέματα της ελληνικής παιδείας. Η Αλβανία με βάση τις συνθήκες που έχει υπογράψει, υποχρεούται να ανοίξει ελληνικό σχολείο όπου συμπληρώνεται ο προβλεπόμενος αριθμός μαθητών. Αλλά αγωνίζονται για τα δικαιώματά τους. Πολλοί έφυγαν, αλλά κάποιοι μένουν, σαν την κυρά της Ρω, για να κρατούν τον τόπο και να υψώνουν σημαία ελληνική.\nΤελικά, μια και το θέμα μας είναι η γυναίκα, ποια η διαφορά αυτής της γυναίκας απ’ τις άλλες;\nΗ Ελλαδίτισσα –πολύ φοβάμαι- ότι μεγαλώνει τα παιδιά της για να πάρουν πολλά πτυχία και να βρουν μια δουλειά με πολλά λεφτά.\nΗ μικρασιάτισσα μεγαλώνει τα δικά της με τη νοσταλγία και την πίκρα μιας χαμένης πατρίδας.\nΗ βορειοηπειρώτισσα όμως, τα μεγαλώνει ακόμα με τη λαχτάρα μιας πατρίδας αλύτρωτης, που ακόμα υπάρχει είναι εδώ και παλεύει να κρατήσει τη φλόγα αναμμένη, αγωνίζεται για να μείνει η μνήμη ζωντανή. Γιατί λαός χωρίς μνήμη είναι λαός χωρίς μέλλον.\nΤελικά το θέμα μας δεν ήταν η βορειοηπειρώτισσα γυναίκα αλλά η ίδια η Βόρεια Ήπειρος κι η μακριά, βαριά και θλιβερή της ιστορία. Που όσο δεν κάνουμε κάτι, από πατρίδα αλύτρωτη, κινδυνεύει να γίνει άλλη μια πατρίδα χαμένη. Τι να κάνουμε; Αυτό που πρώτα από όλα πρέπει να κάνουμε, είναι να στήσουμε ευήκοον ους για να ακούσουμε την κραυγή της που θα μπορούσε να συμπυκνωθεί σε 3 μονάχα λέξεις:


Καταλληλότερος ο Σαμαράς, παράσταση νίκης στον ΣΥΡΙΖΑ, πέφτει η Χρυσή Αυγή - Πολιτική - Ειδήσεις NewsIt.gr\nΤελευταία ενημέρωση: 09.11.2012 | 07:38\nΗ κυβέρνηση δεν πρόκειται να εξαντλήσει την τετραετία πιστεύει το 76%. Η τρικομματική κυβέρνηση παραμένει η πιο ενδεδειγμένη λύση, αλλά στην παράσταση νίκης ο ΣΥΡΙΖΑ συγκεντρώνει 59%!\nΚόμματα και πολιτικοί έχουν κουράσει τους πολίτες και αυτό καταγράφεται σε ακόμη Βαρόμετρο της Public Issue, για τον ΣΚΑΙ, που έγινε το διάστημα 1-5 Νοεμβρίου, πριν δηλαδή την ψηφοφορία για το Μεσοπρόθεσμο. Στην παράσταση νίκης, αν δηλαδή γίνονταν αύριο εκλογές, ο ΣΥΡΙΖΑ αναδεικνύεται... θριαμβευτής και συγκεντρώνει 59% έναντι 26% της Νέας Δημοκρατίας, που εξακολουθεί την καθοδική της πορεία.\nΣτην έρευνα του Σεπτεμβρίου, η ΝΔ προηγούνταν κατά δυο μονάδες του ΣΥΡΙΖΑ (43% έναντι 41%).\nΩστόσο, οι πολίτες εξακολουθούν να τάσσονται υπέρ μιας κυβέρνησης συνεργασίας. Το 32% των πολιτών εξακολουθούν να στηρίζουν τη συνεργασία ΝΔ-ΠΑΣΟΚ-ΔΗΜΑΡ, με το ενδεχόμενο κυβέρνησης του ΣΥΡΙΖΑ να συγκεντρώνει 24% (έναντι 22% του προηγούμενου μήνα). Το 39% των ερωτηθέντων πιστεύει ότι καμία από τις δυο κυβερνήσεις δεν είναι λύση για τη χώρα. Το 76% θεωρεί ότι η χώρα θα οδηγηθεί σε πρόωρες εκλογές, μιας και πιστεύουν πως η κυβέρνηση δε θα εξαντλήσει την τετραετία. Το ποσοστό έχει αυξηθεί κατά 6 μονάδες σε σχέση με τον Οκτώβριο. Ο ΣΥΡΙΖΑ είναι το καλύτερο κόμμα της αντιπολίτευσης σύμφωνα με το 33% των πολιτών. Ακολουθούν οι Ανεξάρτητοι Έλληνες με 16% και η Χρυσή Αυγή με 10%, έναντι 14% τον Οκτώβριο.\nΚαταλληλότερος για πρωθυπουργός παραμένει ο Αντώνης Σαμαράς με 37% και τον Αλέξη Τσίπρα να ακολουθεί με 31%. Το 27% πάντως «ψηφίζει» τον... κανέναν!\nΟ Φώτης Κουβέλης εξακολουθεί να είναι ο πιο δημοφιλής πολιτικός αρχηγός (49%). Ο Αλέξης Τσίπρας έρχεται δεύτερος με 42% και τρίτος ο Αντώνης Σαμαράς με 38%. Ακολουθούν: Πάνος Καμμένος (37%), Αλέκα Παπαρήγα (23%), Ευάγγελος Βενιζέλος (20%), Νίκος Μιχαλολιάκος (15%). Αυτό που προκαλεί εντύπωση είναι πως κανένας από τους πολιτικούς αρχηγούς δε συγκεντρώνει... πλειοψηφία στις θετικές γνώμες, ενώ ο επικεφαλής της Χρυσής Αυγής, Νίκος Μιχαλολιάκος, «έχασε» 5% σε σχέση με την έρευνα του Οκτωβρίου. Απώλειες μέτρησαν και οι Πάνος Καμμένος (3%) και Αντώνης Σαμαράς (1%). Αντίθετα, άνοδο σημείωσε η Αλέκα Πάπαρηγα (2%), οι Αλέξης Τσίπρας και Φώτης Κουβέλης (1%), ενώ στάσιμος έμεινε ο Ευάγγελος Βενιζέλος.\nΚανένα από τα κόμματα δεν κερδίζει επίσης την εμπιστοσύνη των πολιτών. Πιο... συμπαθής είναι η ΔΗΜΑΡ (41% θετικές και 58% αρνητικές γνώμες) και ακολουθεί ο ΣΥΡΙΖΑ (39% έναντι 60%). Ανεξάρτητοι Έλληνες (35% έναντι 62%), Νέα Δημοκρατία (31% έναντι 68%), ΚΚΕ (20% έναντι 79%), Χρυσή Αυγή (16% έναντι 82%) και ΠΑΣΟΚ (13% έναντι 86%).\nΤη μεγαλύτερη πτώση (6%) σημειώνει το ΠΑΣΟΚ, με τη Χρυσή Αυγή να υποχωρεί επίσης κατά 5%\nΗ απαισιοδοξία ξεχειλίζει στις απαντήσεις των Ελλήνων. Το 43% των ερωτηθέντων πιστεύει πως η κατάσταση της χώρας θα επιδεινωθεί μέσα στους επόμενους 12 μήνες, το 32% προβλέπει ότι θα καλυτερέψει και το 24% κρίνει πως θα μείνει ίδια. Για την προσωπική οικονομική προοπτική τους, το 75% προβλέπει πως τα πράγματα θα γίνουν ακόμη χειρότερα, ενώ μόλις το 5% δηλώνει αισιόδοξο προσδοκώντας βελτίωση.\nΣτο ερώτημα «ποια είναι τα πιο σημαντικά προβλήματα που αντιμετωπίζει σήμερα η χώρα», το 26% κατονόμασε ως μείζον πρόβλημα τα κόμματα-πολιτικούς. Αυτή την απάντηση ξεπέρασαν μόνο η οικονομία (50%) και η ανεργία (41%). ΔΙΑΒΑΣΤΕ ΕΠΙΣΗΣ\nΑπειλούν την Ελλάδα με χρεοκοπία για τα “ψηφαλάκια” και τα “λεφτουδάκια” τους – Τοκογλυφικά παιχνίδια Γερμανίας-ΔΝΤ-ΕΚΤ Διαβάστε και κλάψτε! Οι υπάλληλοι της Βουλής εξακολουθούν να απολαμβάνουν προνόμοια\nΜόνο για γέλια - Στιγμιότυπα από την ψηφοφορία στη Βουλή (ΦΩΤΟ)


Εκλογές 2019: Πού θα ψηφίσουν οι πολιτικοί αρχηγοί και ο Πρόεδρος της Δημοκρατίας - CNN.gr\nΣάββατο, 06 Ιουλίου 2019 22:17\nΣτις 7 το πρωί της Κυριακής ανοίγουν οι κάλπες για τις εθνικές εκλογές και την ανάδειξη του νέου κοινοβουλίου.\nΟι πολιτικοί αρχηγοί θα προσέλθουν στις κάλπες από το πρωί της 7ης Ιουλίου προκειμένου να ασκήσουν το εκλογικό τους δικαίωμα.\nΟ Πρόεδρος της Δημοκρατίας, Προκόπης Παυλόπουλος, θα προσέλθει στις 10 το πρωί για να ψηφίσει στο 3ο-4ο δημοτικό σχολείο Νέου Ψυχικού. Λίγο αργότερα θα ψηφίσει ο πρωθυπουργός και πρόεδρος του ΣΥΡΙΖΑ Αλέξης Τσίπρας, στο 27ο-30ο Δημοτικό Σχολείο Αθηνών, στην Κυψέλη.\nΟ αρχηγός της αξιωματικής αντιπολίτευσης και πρόεδρος της Νέας Δημοκρατίας Κυριάκος Μητσοτάκης, θα ασκήσει το εκλογικό δικαίωμά του στις 10:30, στο 1ο Γενικό Λύκειο Περιστερίου.\nΗ επικεφαλής του Κινήματος Αλλαγής Φώφη Γεννηματά, θα ψηφίσει για τις εθνικές εκλογές στο 6ο Δημοτικό Σχολείο Αγίου Δημητρίου, ενώ ο Γενικός Γραμματέας του ΚΚΕ Δημήτρης Κουτσούμπας, θα βρεθεί στο 3ο Δημοτικό σχολείο Χαϊδαρίου για να ασκήσει το εκλογικό του δικαίωμα.\nΣε ό,τι αφορά τους πρώην πρωθυπουργούς Αντώνη Σαμαρά και Κώστα Καραμανλή, ο πρώτος θα ψηφίσει στο 2ο Δημοτικό Πύλου και ο δεύτερος στο 1ο Δημοτικό Αγίου Ελευθερίου Θεσσαλονίκης.\nΤέλος, ο επικεφαλής του ΜέΡΑ25 Γιάνης Βαρουφάκης, θα ψηφίσει για τις εθνικές εκλογές στο 2ο Δημοτικό Π. Φαλήρου και ο πρόεδρος της Ελληνικής Λύσης, Κυριάκος Βελόπουλος, θα ασκήσει το εκλογικό του δικαίωμα στο Πανόραμα Θεσσαλονίκης.\nΕΚΛΟΓΕΣ\t· ΕΚΛΟΓΕΣ\t· ΕΚΛΟΓΕΣ 2019\t· ΑΠΟΤΕΛΕΣΜΑΤΑ ΕΚΛΟΓΩΝ 2019\t· ΣΤΑΥΡΟΙ ΕΚΛΟΓΩΝ 2019\t· ΒΟΥΛΕΥΤΕΣ\t· ΣΥΡΙΖΑ\t· ΝΕΑ ΔΗΜΟΚΡΑΤΙΑ\t· ΚΙΝΑΛ\t· ΚΚΕ\t· ΧΡΥΣΗ ΑΥΓΗ\t· ΕΛΛΗΝΙΚΗ ΛΥΣΗ\t· ΜΕΡΑ25\t· ΠΛΕΥΣΗ ΕΛΕΥΘΕΡΙΑΣ\t· ΠΡΟΚΟΠΗΣ ΠΑΥΛΟΠΟΥΛΟΣ\t· ΑΛΕΞΗΣ ΤΣΙΠΡΑΣ\t· ΚΥΡΙΑΚΟΣ ΜΗΤΣΟΤΑΚΗΣ\t· ΦΩΦΗ ΓΕΝΝΗΜΑΤΑ\t· ΚΥΡΙΑΚΟΣ ΒΕΛΟΠΟΥΛΟΣ\t· ΓΙΑΝΗΣ ΒΑΡΟΥΦΑΚΗΣ\t· ΔΗΜΗΤΡΗΣ ΚΟΥΤΣΟΥΜΠΑΣ\t· ΖΩΗ ΚΩΝΣΤΑΝΤΟΠΟΥΛΟΥ


Ο ΠΑΡΛΑΠΙΠΑΣ: Σοκ και δέος: Δεκάδες καταγγελίες για σεξουαλική παρενόχληση σε αλυσίδα μασάζ\nΣοκ και δέος: Δεκάδες καταγγελίες για σεξουαλική παρενόχληση σε αλυσίδα μασάζ\nΣε σκάνδαλο μεγατόνων εξελίσσεται η καταιγίδα καταγγελιών γυναικών για σεξουαλική παρενόχληση -και λίγο παραπάνω...- σε οίκο spa και μασάζ οι οποίες έχουν προσφύγει στην αστυνομία και οι αποκαλύψεις τους κυριολεκτικά σοκάρουν.\nΣύμφωνα με διεθνή ΜΜΕ στο επίκεντρο της θύελλας βρίσκεται η τρίτη δημοφιλέστερη αλυσίδα spa στις ΗΠΑ, η Massage Envy, υπάλληλοι και μασέρ της οποίας κατηγορούνται ότι παρενόχλησαν σεξουαλικά περίπου 180 γυναίκες.\nΜάλιστα, από τις καταθέσεις των θυμάτων στην αστυνομία, προκύπτει ότι οι γυναίκες που απλώς επιθυμούσαν περιποίηση βίωσαν έναν πραγματικό εφιάλτη στα χέρια «επαγγελματιών».\nΌπως αναφέρει η Daily Mail, η πρώτη καταγγελία έγινε τον Μάιο του 2015 όταν Σούζαν Ινγκραμ ανέφερε πως στην έβδομη επίσκεψή της στο spa αισθάνθηκε τα δάχτυλα του μασέρ στα γεννητικά της όργανα.\nΑν και η διευθύντρια του spa ενημερώθηκε για το συμβάν, δήλωσε στη καταγγέλουσα πως εκείνη την στιγμή δεν μπορούσε να διακόψει το μασάζ για να ρωτήσει τον υπάλληλο τι ακριβώς είχε συμβεί.\nΗ ίδια ήταν σε κατάσταση σοκ και άρχισε να κλαίει, ενώ όταν πήγε η διευθύντρια της είπε εν τέλει πως αποκλείεται να συνέβη κάτι τέτοιο και αρνήθηκε να την βοηθήσει.\nΜία άλλη γυναίκα ανέφερε τον περασμένο Σεπτέμβριο πως είχε κλείσει τα μάτια της για να χαλαρώσει την ώρα του μασάζ και τότε ένιωσα ξαφνικά κάποιον να γλύφει τον κόλπο της.\n«Ξαφνιάστηκα και αμέσως σηκώθηκα από το κρεβάτι, ενώ εκείνη την στιγμή ο μασέρ μου άρπαξε το χέρι και με ικέτευε να τον συγχωρέσω. Του έκανα μήνυση τον ίδιο μήνα».\nΤην εποχή εκείνη, άλλες δύο γυναίκες κατήγγειλαν τον ίδιο μασέρ για σεξουαλική επίθεση. Μέχρι στιγμής περισσότερες από 180 γυναίκες κατήγγειλαν ότι έχουν πέσει θύματα σεξουαλικής παρενόχλησης της μεγάλης αυτής αλυσίδας spa στις ΗΠΑ.\n«Η Μassage Envy είναι συνεργάτης στο έγκλημα: Η εταιρεία spa, αξίας, δισεκατομμυρίων δολαρίων, κατηγορείται για σεξουαλική επίθεση από περισσότερες από 180 γυναίκες», υποστηρίζει ένα από τα θύματα, όπως γράφει η βρετανική εφημερίδα Daily Mail.\nΟ μασέρ της Ίνγκραμ είχε ομολογήσει και καταδικαστεί πέρσι σε 13 χρόνια φυλάκιση, καθώς είχε επιτεθεί και σε εννιά ακόμη γυναίκες, ωστόσο, η Massage Envy σε επίσημη δήλωσή της αρνήθηκε κάθε ανάμειξη ρίχνοντας την ευθύνη στους προισταμένους του κάθε κέντρου.


Γιορτη αθλητισμου Ε.ΤΑ.Β.Ε. | Α.Σ ' Η Τόλμη' Κιλκίς\nFeb 15 2014 by Α.Σ Η ΤΟΛΜΗ ΚΙΛΚΙΣ\nΓιορτη αθλητισμου Ε.ΤΑ.Β.Ε.\nPosted in Δημοσιευσεις, Διοργανωσεις 2014\nΚοπή τις πίτας και γιορτή αθλητισμού της οικογένειας Taekwondo από την Ένωση Βορείου Ελλάδος Ε.ΤΑ.Β.Ε. διεξήχθη στο μουσείο αθλητισμού στην Θεσσαλονίκη στις 15/02/2014. Αυτή η πολύ όμορφη διοργάνωση επαναλαμβάνεται κάθε χρόνο.\nΗ ουσία είναι η βράβευση όλων των αθλητών –ριών που έχουν διακριθεί το 2013 με όποιο χρώμα μεταλλίων σε πρωταθλήματα Παγκόσμια, Πανευρωπαικά, Ανοιχτά Διεθνή, Πανελλήνια και Β. Ελλάδος.\nΗ αναγνώριση και η επιβεβαίωση φέρει την ηθική ικανοποίηση ενισχύοντας τις ψυχικές δυνάμεις για να συνεχίσουν με στόχους.\nΣε αυτή την στοχευμένη ενέργεια της Ε.ΤΑ.Β.Ε. συμμετείχε για άλλη μια φορά και ο Α.Σ. Η Τόλμη Κιλκίς προκειμένου να βραβευθούν 6 αθλητές–ριες για τις διακρίσεις σε Ε.ΤΑ.Β.Ε. και ΕΛ.Ο.Τ.\nΜόνο χαρά θα μπορούσες να διακρίνεις στα πρόσωπα τών αθλητών–ριών και γονέων με πλούσια συναισθήματα στο αθλητικοοικογενειακό περιβάλλον που επικρατούσε. Ανακοινώθηκε επίσης ένα πολύ σημαντικό γεγονός που ονομάζεται το σπίτι του Ταεκβοντο (Ε.ΤΑ.Β.Ε.). Απόκτησε πλέον και δικό της χώρο, πλήρως εξοπλισμένο στη Θεσσαλονίκη με στόχο την αναβάθμιση του αθλητισμού.\nΉταν μεγάλη τιμή που παραβρέθηκαν οι ολυμπιονίκες Νικολαίδης Αλέξανδρος Μυστακίδου Έλλη και Δροσίδου Μόρφω, όπου τιμήθηκαν με το κλειδί του προπονητηρίου και με την αίθουσα των Ολυμπιονικών. Λόγω υποχρεώσεων όμως ο Μουρούτσος Μιχάλης δεν μπόρεσε να παρευρεθεί. Πραγματοποιήθηκε το όνειρο μας με όλα τα μέλη (σύλλογοι) δήλωσε ο πρόεδρος της Ε.ΤΑ.Β.Ε. κ. Μανώλης Χρήστος και χειροκροτήθηκε από όλο τον κόσμο. Πολύ σύντομα αναμένεται και η λειτουργία του προπονητηρίου.\nΣυγχαρητήρια έδωσαν σε όλους τους αθλητές –ριες του συλλόγου ο πρόεδρος κ. Κουραλίδης Παύλος και ο προπονητής Λεμονίδης Γεώργιος και εύχονται καλή συνέχεια, με συνέπεια στόχους και επιτυχίες, μα πάνω απ όλα με υγεία.


του Ντίσελντορφ ξενοδοχεία, ενοικιαζόμενα διαμερίσματα του Ντίσελντορφ , διαμονή σε Ντίσελντορφ – dusseldorftour.net\nτου Ντίσελντορφ ξενοδοχεία: επιτύχουν το καλύτερο δυνατό ξενοδοχείο του Ντίσελντορφ με φτηνές τιμές. Χωρίς κόστος κράτησης. Πληρώνετε για το δωμάτιο ξενοδοχείου στην Ντίσελντορφ κατά την αναχώρησή. Δωρεάν ακύρωσης.\nτου Ντίσελντορφ ξενοδοχεία, ενοικιαζόμενα διαμερίσματα του Ντίσελντορφ , διαμονή σε Ντίσελντορφ\nΞενοδοχεία 5 αστέρων σε Ντίσελντορφ\nΤο ντελούξ Breidenbacher Hof Ξενοδοχείο 5 αστέρων προσφέρει άνετα δωμάτια σε κεντρική περιοχή στο Ντίσελντορφ . Από το 2008 το ξενοδοχείο καλωσορίζει επισκέπτες σε 9-όροφο κτίριο σε παραδοσιακό στιλ.\nΤο άνετο Derag Livinghotel De Medici είναι ένα υπέροχο μέρος σε ζωντανή περιοχή στο Ντίσελντορφ . Από το 2014, είναι ένα περίφημο ξενοδοχείο στην καρδιά του Ντίσελντορφ .\nΤοποθετημένο κοντά σε θέατρα, όπερα και μνημεία, το Intercontinental Duesseldorf 5-αστέρων προσφέρει υποαλλεργικά δωμάτια, σαλόνι ομορφιάς και σολάριουμ και είναι ό,τι πρέπει για διαμονή. Το…\nΤο Hotel Bristol είναι κατάλυμα 5-αστέρων που βρίσκεται μόλις 6.5 χλμ μακριά από Dusseldorf Airport. Το ξενοδοχείο διαθέτει ανελκυστήρα και χώρο στάθμευσης.\nTο μοναδικό Maritim Hotel Dusseldorf είναι ξενοδοχείο 4 αστέρων, που προσφέρει στους επισκέπτες του 533 με ανέσεις.\nΠροσφέροντας κομψά δωμάτια, το άνετο Van Der Valk Airporthotel Dusseldorf απέχει μόνο 6 χλμ από Μουσείο Γκαίτε.\nΤο μοναδικό Haus Am Zoo είναι ένα ξενοδοχείο 3 αστέρων στο Ντίσελντορφ που προσφέρει εποχική εξωτερική πισίνα και χώρο για ηλιοθεραπεία.\nΤο Hotel Villa Falkenberg 3-αστέρων απέχει μόνο 10 χλμ από Königsallee. Το κατάλυμα είναι 6 χλμ μακριά από Μουσείο Aquazoo.\nΤο εξαιρετικό Max Brown Midtown Ξενοδοχείο προσφέρει ζεστά δωμάτια στο κέντρο του Ντίσελντορφ . Χτισμένο στο 5-όροφο κτίριο, το ξενοδοχείο άνοιξε το 1960 και ανακαινίστηκε το 2009.\nΤο εκλεπτυσμένο City Hotel Garni 3 αστέρων προσφέρει μοντέρνα δωμάτια σε εμπορική περιοχή στο Ντίσελντορφ .\nΤο Hotel Moon 2 αστέρων βρίσκεται στην καρδιά του Ντίσελντορφ . Königsallee βρίσκεται μόλις 1.6 χλμ μακριά.\nΤο χαριτωμένο Hotel Carlton Mayfair περιλαμβάνει κομψά δωμάτια κοντά σε Dusseldorf Airport, Museum Kunstpalast και Esprit Arena.\nΣυνιστώμενα ξενοδοχεία σε Ντίσελντορφ\nΤοποθετημένο στο κέντρο του Ντίσελντορφ περίπου 20-λεπτά με τα πόδια από Tonhalle Concert Hall, το Sir And Lady Astor είναι 4-όροφο ξενοδοχείο που προσφέρει 37 δωμάτια με ιδιωτικό μπάνιο. Το…\nΠροσφέροντας ηχομονωμένα δωμάτια, το business Carathotel Dusseldorf City απέχει μόνο 1.6 χλμ από Rhine Tower .\nΤο Auszeit Hotel Duesseldorf - Partner Of Sorat Hotels 3-αστέρων βρίσκεται 2.1 χλμ μακριά από Capitol Theater Duesseldorf. Το εξαιρετικό ξενοδοχείο στο Ντίσελντορφ προσελκύει τους επισκέπτες με το…\nΠροσφέρουμε 490 ξενοδοχεία σε Ντίσελντορφ Γερμανία με χαμηλές τιμές και τις εκπτώσεις. Το σύστημα κρατήσεών μας παρέχει φθηνή και πολυτελή ξενοδοχεία σε Ντίσελντορφ, ξενώνες, μοτέλ, Β&B και τον oικονομικά ξενοδοχεία και καταλύματα σε του Ντίσελντορφ . Έχουμε προσφορές kεντρικά ξενοδοχείων του Ντίσελντορφ . Μπορείτε να κάνετε κράτηση επίσης του Ντίσελντορφ ξενοδοχείο αεροδρομίου σε μια χαμηλή τιμή. Το σύστημά μας είναι ασφαλής και εντελώς δωρεάν.


Γράφτηκε από Leonardo Mazzei\nΙΤΑΛΙΑ, ΔΗΜΟΨΗΦΙΣΜΑ ΙΤΑΛΙΑΣ,\nΣυνέντευξη με τον Leonardo Mazzei, ηγέτη των αριστερών δυνάμεων No- Euro\nΤου Wilhelm Langthaler.\nO Leonardo Mazzei είναι ένας από τους εκπροσώπους της Programma 101 (P101), μιας νεοσύστατης πολιτικής οργάνωσης που έχει συσταθεί από την «Leftist Co-ordination against the Euro» (Αριστερός Συντονισμός Ενάντια στο Ευρώ). (Το όνομα αναφέρεται σε έναν επιτραπέζιο υπολογιστή που δημιουργήθηκε από τον Olivetti και κυκλοφόρησε ως ο πρώτος του είδους του, το 1965 αλλά δεν είχε εμπορική επιτυχία. Έτσι, η P101 ξεχωρίζει για τις γηγενείς δυνατότητες ανάπτυξης της Ιταλίας).\nΤη δεκαετία του 1990, ο Mazzei ήταν ηγετικό στέλεχος της Κομμουνιστικής Επανίδρυσης. Σήμερα γράφει τακτικά για το sollevazione.blogspot.com και την ιστοσελίδα antimperialista.it.\nΓιατί το επερχόμενο δημοψήφισμα είναι τόσο σημαντικό;\nΛόγω του περιεχομένου του αλλά και της συμβολικής σημασίας που έχει λάβει. Τα κτυπήματα που επιφέρει αυτή η αντι-μεταρρύθμιση κατά του συντάγματος είναι πολύ σκληρά. Η Γερουσία που πρόσφατα συγκλήθηκε (Άνω Βουλή), για παράδειγμα, και διατηρεί σημαντικές εξουσίες (όπως στα συνταγματικά θέματα, στο πλαίσιο των σχέσεων με την ΕΕ, σχετικά με τις τοπικές αρχές, την εκλογή του προέδρου, κ.λπ.) δεν θα έπρεπε να είναι εκλεγμένη. Η Γερουσία, επομένως, δεν καταργήθηκε, όπως προσποιείται με την προπαγάνδα του ο Ρέντσι. Η δημοκρατία ήταν αυτή που καταργήθηκε. Αλλά το πιο σημαντικό σημείο της αντι-μεταρρύθμισης είναι ο εκλογικός νόμος ( «Italicum»), που επιτρέπει, μέσω των μηχανισμών ψηφοφορίας, να κατακτιέται το 55% των εδρών με μόλις το 40% των ψήφων. Είναι ένας νόμος που σχεδιάστηκε από και προς όφελος του Δημοκρατικού Κόμματος (PD). Αν περάσει, θα οδηγήσει σε μια de facto προεδρική κυριαρχία. Πέρα από τα ειδικά περιεχόμενά του όμως, το δημοψήφισμα έχει φορτισθεί με μια πιο γενική πολιτική έννοια: είναι μια ψηφοφορία για τον Ρέντσι και τον «Ρεντσισμό». Με αυτή την έννοια αντιπροσωπεύει ένα νέο γύρο εξέγερσης των «από κάτω» εναντίον των ελίτ με σαφή ταξικό περιεχόμενο. Και δεν είναι τυχαίο ότι οι δημοσκοπήσεις προβλέπουν την επικράτηση του «Όχι» στο Κέντρο και στο Νότο (όπου η φτώχεια και η ανεργία είναι ευρέως διαδεδομένες), ενώ στη βορειοδυτική Ιταλία, το «Ναι» φαίνεται να έχει προβάδισμα.\nΠοιες δυνάμεις οικοδομούν την καμπάνια του «Όχι»;\nΜεταξύ των κομμάτων, το Κίνημα των Πέντε Αστέρων (M5S), οι δυνάμεις της δεξιάς Λίγκας του Βορρά, το Forza Italia (Φόρτσα Ιτάλια) και το Fratelli d'Italia και από την αριστερά, η Ιταλική Αριστερά και η Κομμουνιστική Επανίδρυση, όπως επίσης και σχεδόν όλες οι μικρότερες δυνάμεις που έχουν δηλώσει ότι είναι με το Όχι. Αν μπορούμε να υποθέσουμε ότι το εκλογικό σώμα της αριστεράς, του Κινήματος των Πέντε Αστέρων και της Λίγκας θα είναι μαζικά με το Όχι, δεν μπορούμε να πούμε το ίδιο και για το Φόρτσα Ιτάλια. Το εκλογικό του σώμα, που εκτιμάται περίπου στο 10%, είναι βαθιά διχασμένο. Τηλεοπτικά κανάλια του Μπερλουσκόνι συμπεριφέρονται υπό άσηπτες συνθήκες, ενώ ο ηγέτης τους δεν έχει εκφραστεί ακόμα. Στην κοινωνία, το μέτωπο του Όχι είναι ακόμη πιο ευρύ. Εκατοντάδες τοπικές επιτροπές ιδρύθηκαν, ως επί το πλείστον, ανεξάρτητα από τα πολιτικά κόμματα. Οι δραστηριότητές τους χαίρουν σημαντικής συμμετοχής και συντονισμού.\nΠώς εξηγείτε την στροφή της Λίγκας του Βορρά, η οποία προπαγάνδισε την Padania (στη Βόρεια Ιταλία), ως μέρος μιας περιοχής με τη Βαυαρία σε αντιδιαστολή με την Ιταλία, ενώ σήμερα τοποθετείται ενάντια στο ευρώ και υπέρ της ανεξαρτησίας της Ιταλίας;\nΗ νέα ηγεσία της Λίγκας του Βορρά, εκπροσωπούμενη από τον MatteoSalvini, μεγάλωσε μέσα στο κενό που δημιουργήθηκε από την κρίση του Μπερλουσκονισμού. Η ιδέα πίσω από αυτό ήταν, αφενός, να σπάσει τα στενά γεωγραφικά όρια που ορίζονται από την Padania, και, από την άλλη πλευρά, να σπάσει τα πολιτικά όρια που καθορίζονται από τη συμμαχία του Μπερλουσκόνι με τη δεξιά. Ο στόχος φαίνεται να είναι ένα κόμμα στα πρότυπα του Εθνικού Μετώπου της Μαρίν Λεπέν. Αυτό εξυπηρετεί δύο κύρια θέματα: Όχι στο ευρώ, αλλά πάνω από όλα Όχι στη μετανάστευση, με όλο και πιο τονισμένη την ξενοφοβία. Σύμφωνα με τις τρέχουσες δημοσκοπήσεις, η Λίγκα θα μπορούσε να αυξήσει με αυτή τη γραμμή τη συμμετοχή ψήφου της, από 5-6% έως 12%. Ωστόσο, τα αποτελέσματα των τοπικών εκλογών του Ιουνίου δεν ήταν καλά για τη Λίγκα του Σαλβίνι και η επέκταση προς το Νότο φαίνεται να είναι καταδικασμένη να αποτύχει.\nΟι δυνάμεις ενάντια στον Ρέντσι, κατηγορούνται για την οικοδόμηση ενός μετώπου αριστεράς και δεξιάς απέναντί του, όπως συνέβη στην Αγγλία και όπως συμβαίνει συχνά σε άλλες χώρες;\nΤο στρατόπεδο του Ρέντσι προσπαθεί πρώτα απ 'όλα να δυσφημίσει όλους τους αντιπάλους ως το «μέτωπο του παλιού». Η κατηγορία ενός «κόκκινου και καφέ μετώπου» δεν ισχύει για δύο λόγους: πρώτον, είναι φυσιολογικό σε ένα δημοψήφισμα ιδεολογικά πολύ διαφορετικές δυνάμεις να συγκλίνουν. Δεύτερον, στην περίπτωση αυτή, είναι η Δεξιά που έχει αναγκαστεί να υιοθετήσει τα νομικά και πολιτικά επιχειρήματα της Αριστεράς. Ως εκ τούτου, πρέπει να μιλήσουμε για ζητήματα όπως η δημοκρατία, η εκπροσώπηση, η ισορροπία των δυνάμεων, κ.λπ..\nΠώς ερμηνεύετε το Όχι του Βersani (Μπερσάνι); Είναι απλώς μια τακτική προσπάθεια για την εξασφάλιση παραχωρήσεων τώρα που το κόμμα του εχθρού του είναι σε δύσκολη κατάσταση και εξαρτάται από την πολιτική βοήθεια; (Ο Μπερσάνι ήταν ο πρώην γραμματέας του Δημοκρατικού Κόμματος και έχει αποδυναμωθεί από τον Ρέντσι)\nΗ θέση του Μπερσάνι σχετίζεται με τη μάχη στο εσωτερικό του Δημοκρατικού Κόμματος (DP). Ο Ρέντσι λειτουργεί ως οδοστρωτήρας και το σλόγκαν του «διαλύουμε το παλιό», γίνεται αντιληπτό από μια μειοψηφία του κόμματος ως μια πραγματική απειλή. Ακόμα κι αν αυτή η κατάσταση υπάρχει εδώ και τρία χρόνια, κανένα από τα μέλη του, με την εξαίρεση των βουλευτών StefanoFassina και AlfredoD'Attorre, δεν έφυγε από το κόμμα. Σε όχι λιγότερες από έξι κοινοβουλευτικές ψηφοφορίες, υπέκυψαν στην κομματική πειθαρχία και έδωσαν τη συγκατάθεσή τους για τη συνταγματική μεταρρύθμιση. Τώρα απειλούν τον Ρέντσι με ένα όχι, επειδή δεν κατάφεραν να πετύχουν μια μικρή αλλαγή στον εκλογικό νόμο. Είναι σαφές ότι έχουν μια πολύ αδύναμη θέση. Δεν πιστεύω ότι με τη θέση τους θέλουν παραχωρήσεις τώρα. Αντίθετα, προετοιμάζονται για την κατάσταση μετά την 4η Δεκεμβρίου. Σε περίπτωση που νικήσει το Όχι, θα προσπαθήσουν να πάρουν το κόμμα πίσω υπό τον έλεγχό τους. Καθόλου εύκολο πράγμα, αλλά σε κάποιο βαθμό θα μπορούσε να λειτουργήσει. Αν το Ναι επικρατήσει, τότε ένα μέρος αυτών θα αναγκαστεί να εγκαταλείψει το κόμμα. Αλλά για αυτό θα πρέπει να μιλήσουμε αργότερα.\nΣε ό, τι αφορά τις οικονομικές ελίτ, εξακολουθούν να υποστηρίζουν συμπαγώς το ευρώ, όπως στην Ισπανία ή την Ελλάδα, ή μήπως το μπλοκ τους έχει υποστεί κάποιες ρωγμές;\nΟι ελίτ εξακολουθούν να είναι συμπαγής, αλλά μπορούμε ήδη να παρατηρήσουμε κάποιες ρωγμές στη δομή. Είναι προφανές ότι η σημασία της Ιταλίας είναι μεγαλύτερη, όχι μόνο από την Ελλάδα, αλλά και από την Ισπανία. Ως εκ τούτου, η ιδέα είναι ότι ορισμένες παραχωρήσεις μπορεί να χορηγηθούν από τις Βρυξέλλες. Αυτό ταιριάζει με την πολιτική της κυβέρνησης Ρέντσι, η οποία καλεί ξανά και ξανά για περισσότερη «ευελιξία». Από τη στιγμή που η γραμμή αυτή αποτύχει, θα υπάρχει επίσης μια ρωγμή στο κυβερνών μπλοκ. Το πιο καυτό θέμα, όμως, είναι η κρίση των τραπεζών. Θα μπορούσε να υπάρξει μια αποφασιστική σύγκρουση για τα μέτρα διάσωσης που πρέπει να ληφθούν.\nΠοιος είναι ο ρόλος της τραπεζικής κρίσης και ποια λύση προσφέρει ο Ρέντσι;\nΗ κρίση στο ιταλικό τραπεζικό σύστημα είναι εντυπωσιακή. Είναι ένα άμεσο αποτέλεσμα των οκτώ ετών της ύφεσης. Ακόμα και σήμερα, το ΑΕΠ είναι 8% πιο κάτω από εκείνο του 2007. Υπάρχουν πάρα πολλές οικογένειες και επιχειρήσεις που δεν είναι πλέον σε θέση να αποπληρώσουν τα δάνειά τους. Οι τράπεζες χρειάζονται άμεσα ανακεφαλαιοποίηση για να καλύψουν τις απώλειές τους. Αλλά κανένας ιδιώτης επενδυτής δεν είναι διατεθειμένος να ρίξει τα χρήματά του σε ένα βαρέλι χωρίς πάτο. Ως εκ τούτου, η μόνη δυνατότητα που απομένει είναι μια διάσωση από το κράτος. Ωστόσο, ήδη από το 2012, η κυβέρνηση αρνήθηκε μια τέτοια παρέμβαση (όπως έγινε στην Ισπανία), αναφερόμενη στο ήδη πολύ υψηλό χρέος του δημόσιου τομέα. Τώρα, όμως, όλα έρχονται στο φως: η ανάπτυξη που υπόσχονταν δεν έχει έρθει. Η οικονομική ανάπτυξη παραμένει κάτω από 1%. Και οι κανόνες της Τραπεζικής Ένωσης, ειδικά στην υποχρέωση των πιστωτών να φέρουν ένα μέρος του βάρους (bail-in), έθεσαν τις τράπεζες σε μια απαράδεκτη κατάσταση. Μέχρι τώρα, η κυβέρνηση Ρέντσι προσπαθούσε να διορθώσει αυτά τα προβλήματα από περίπτωση σε περίπτωση. Είτε διεκπεραιώνοντας ένα μέρος του χρεωστικού βάρους όπως στην περίπτωση των τεσσάρων τραπεζών στην κεντρική Ιταλία, όπου πολλοί αποταμιευτές έχουν ήδη αναγκαστεί να πληρώσουν (συχνά απλοί άνθρωποι, χάνοντας όλες τις αποταμιεύσεις τους). Είτε ανακεφαλαιοποιώντας μέσω ιδιωτικών κεφαλαίων, όπου το δημόσιο παρείχε μια βοήθεια στο παρασκήνιο, όπως συνέβη με δύο Βενετικές τράπεζες. (Εκεί, οι μέτοχοι αφανίστηκαν.) Τώρα υπάρχει η ακόμα μεγαλύτερη υπόθεση της MontedeiPaschidiSiena. Εδώ, η κυβέρνηση αποφάσισε να εγκρίνει μια συμφωνία που ευνοεί την JPMorgan και αποκάλυψε έτσι τη σύνδεσή της με τον οικονομικό κόσμο των ΗΠΑ. Ακόμη και η CorrieredellaSera, συνήθως πολύ φιλική προς την κυβέρνηση, της επιτέθηκε σκληρά. Εν τω μεταξύ ο Ρέντσι επαναλαμβάνει επίμονα ότι οι αγορές τελικά θα λύσουν αυτά τα προβλήματα. Στην πραγματικότητα, η κατάσταση είναι εκρηκτική. Σύμφωνα με πολλούς οικονομολόγους, μια νέα κρίση στις χρηματαγορές θα μπορούσε να έχει δραματικές επιπτώσεις για το ιταλικό τραπεζικό σύστημα. Είτε θα υπάρξει μια σειρά από bail-ins, όπως απαιτεί ο LarsFeld, ή η τραπεζική ένωση θα καταρρεύσει. Σε αυτήν την περίπτωση, πιθανότατα θα υπάρξει ένα ρήγμα και στο εσωτερικό του κυβερνώντος μπλοκ.\nΜε ποιο τρόπο υπερασπίζεται τον εαυτό του ο Ρέντσι; Έχει καμία πιθανότητα να κερδίσει στις 4 Δεκέμβρη;\nΜόλις πριν από ένα χρόνο, oΡέντσι θεωρούσε ότι θα κερδίσει με συντριπτική πλειοψηφία. Στη συνέχεια, έγινε σαφέστερο ότι είχε να αντιμετωπίσει όλο και περισσότερες δυσκολίες. Σήμερα οι ερευνητές γνώμης πιστοποιούν ότι το Όχι είναι ελαφρώς μπροστά, αλλά όχι περισσότερο από μερικές ποσοστιαίες μονάδες. Δεν αρκεί αυτό για να είμαστε σίγουροι για το αποτέλεσμα. Κατά τη γνώμη μου, το Όχι είναι ισχυρότερο από ό, τι παρουσιάζεται. Την ίδια στιγμή η πιθανότητα να κερδίσει ο Ρέντσι δεν μπορεί να αποκλειστεί. Θα παίξουν το χαρτί του φόβου και του ευρωσκεπτισκισμού, που είναι κάπως πιο ύπουλο. Ορισμένοι πιστεύουν επίσης σε μια έκπληξη, δηλαδή μια ανοιχτή υποστήριξη υπέρ του Ναι από τον Μπερλουσκόνι. Ο Ρέντσι μπορεί ούτως ή άλλως να υπολογίζει στη μονομέρεια των μέσων μαζικής ενημέρωσης, καθώς και στο πλεονέκτημα που έχει σε όλους τους διαθέσιμους μοχλούς της κυβερνητικής εξουσίας, ξεκινώντας με κάποιες υποσχέσεις που δόθηκαν σε σχέση με την επόμενη δημοσιονομική νομοθεσία. Εν ολίγοις: ο Ρέντσι είναι σε μειονεκτική θέση, αλλά διατηρεί τη δυνατότητα να καλύψει τη διαφορά. Οι δυνάμεις του Όχι θα πρέπει, συνεπώς, να ενισχύσουν τις προσπάθειές τους στις επόμενες εβδομάδες.\nΟ Ρέντσι κάλεσε τις Βρυξέλλες και το Βερολίνο σε έναν μετριασμό της λιτότητας, και έλαβε κάποια υποστήριξη από τη Γαλλία και την Αυστρία. Είναι μια για ελαφριά έκδοση του Τσίπρα εκεί;\nΜου φαίνεται ότι η γραμμή Ρέντσι έχει φθάσει στα όριά της. Σε μια χώρα όπως η Ιταλία, μια πολιτική που βασίζεται σε μερικά δεκαδικά ψηφία, δεν μπορεί να παράγει ικανοποιητικά αποτελέσματα. Ένας ήπιος μετριασμός της λιτότητας δεν μπορεί να σταματήσει την τάση στασιμότητας. Την ίδια στιγμή, μια τέτοια πολιτική συγκρούεται με τους κανόνες της ΕΕ, και ιδίως με το Δημοσιονομικό Σύμφωνο. Είναι δύσκολο να προβλεφθεί πόσο καιρό μπορεί να παραταθεί αυτή η κατάσταση. Αν ο Ρέντσι παραμείνει στην εξουσία, θα προσπαθήσει να λάβει παραχωρήσεις από κάθε κρίσιμο σημείο στην ευρωπαϊκή πολιτική ζωή, όπως τις γαλλικές προεδρικές εκλογές. Σε κάθε περίπτωση, νομίζω ότι είναι πιο πιθανό το τραπεζικό ζήτημα να οδηγήσει σε μια ανοιχτή σύγκρουση με την Ευρωπαϊκή Επιτροπή και με το Βερολίνο παρά σε μια σύγκρουση για τη λιτότητα.\nΤι θα μπορούσε να συμβεί στην περίπτωση νίκης του Όχι;\nΕίναι σαφές για μένα ότι Ρέντσι δεν μπορεί να παραμείνει πρωθυπουργός. Αυτό θα έφθειρε πολύ την εικόνα του ως πρωτοπόρος. Είναι πάρα πολύ έξυπνος για να κάνει ένα τέτοιο λάθος. Ωστόσο, ο ίδιος θα μπορούσε να παραμείνει ως πρόεδρος του Δημοκρατικού Κόμματος, αλλά αυτό θα μπορούσε να οδηγήσει σε εσωτερικές διαμάχες στο κόμμα. Το Σχέδιο Β του κυβερνώντος συνασπισμού είναι σίγουρα ένας μεγάλος συνασπισμός, που θα δημιουργηθεί είτε με προσωρινή θεσμική κυβέρνηση ή και από νέες εκλογές. Αυτό θα μπορούσε να πραγματοποιηθεί υπό την ηγεσία του προέδρου του κράτους μέσω μιας μεταβατικής κυβέρνησης που θα αλλάξει τον εκλογικό νόμο και θα διενεργήσει πρόωρες εκλογές το 2018. Είναι δύσκολο να πούμε ποιος θα μπορούσε να οδηγήσει αυτή η κυβέρνηση (πολλοί σκέφτονται τον EnricoLetta). Σε κάθε περίπτωση, το Φόρτσα Ιτάλια θα ήθελε να είναι μέρος του παιχνιδιού. Σε γενικές γραμμές, αυτή η κατάσταση θα μπορούσε να οδηγήσει σε μια περίοδο κρίσης του κυβερνώντος συνασπισμού και στην αναβίωση των δυνάμεων της αντιπολίτευσης. Για να κατανοήσουμε τη δύσκολη κατάσταση της ελίτ, πρέπει να έχουμε κατά νου ότι ο Ρέντσι έχει επιλεγεί με ακρίβεια και βοηθήθηκε από τα σημαντικότερα κέντρα της οικονομικής εξουσίας για να ανέβει στην κυβέρνηση. Από τη σκοπιά τους, ο Ρέντσι αντιπροσωπεύει το σωστό μίγμα του φιλελευθερισμού και του λαϊκισμού, της πολιτικής των ιδιωτικοποιήσεων και της ρητορικής κατά της λιτότητας. Ένα αναμάσημα με το σωστό πρόσωπο δεν θα είναι εύκολο. Όσον αφορά τις δυνάμεις που ξεχωρίζουν για μια ρήξη με το ευρώ και την ΕΕ - σε μια δημοκρατική προοπτική και στην υπεράσπιση των συμφερόντων του ευρύτερου πληθυσμού - η στιγμή αυτή ίσως είναι κοντά για να κάνουν ένα ποιοτικό βήμα προς τα εμπρός. Δεν θα είναι εύκολο, αλλά σίγουρα πιο εύκολο από ό, τι μετά από μια νίκη του Ναι. Από αυτή την άποψη, η ανάπτυξη του Κινήματος των Πέντε Αστέρων, είναι ζωτικής σημασίας.\nΠοια είναι τα σενάρια; Είναι το Κίνημα των Πέντε Αστέρων (Κ5Α) σε θέση να ηγηθεί; Εάν πάρουμε τη Ρώμη ως παράδειγμα, όπου έχουν πρόσφατα καταφέρει να κατακτήσουν τη θέση του δημάρχου, δεν φαίνεται κάτι τέτοιο.\nΤο Κίνημα των Πέντε Αστέρων (Κ5Α) δεν μπορεί να αναμένει μόνο το πότε θα είναι σε θέση να σχηματίσει κυβέρνηση. Έχει εξαιρετικά σαφείς θέσεις για το «όχι» στο δημοψήφισμα, καθώς και για τον εκλογικό νόμο Ρέντσι, αν και μερικοί από τους κορυφαίους εκπροσώπους τους, πιστεύουν ότι θα μπορούσαν να επωφεληθούν από έναν μηχανισμό ψηφοφορίας. Δεν πιστεύω ότι ο DiMaio(το Κ5Α τον εξέλεξε αναπληρωτή στη Βουλή των Αντιπροσώπων, την πιο υψηλή θέση του κόμματός του στο Κοινοβούλιο) έχει κάποια πιθανότητα να γίνει πρωθυπουργός. Για έναν απλό λόγο: λαμβάνοντας υπόψη τη συστηματική απόρριψη κάθε συμμαχίας, το Κ5Α θα μπορούσε να κερδίσει μόνο με το «Italicum» (τον εκλογικό νόμο που χορηγεί επιπλέον έδρες στο πιο ισχυρό κόμμα εξαιρουμένων των συνασπισμών). Αλλά αν το Όχι κερδίζει, το «Italicum» θα απορριφθεί. Αντιθέτως, εάν η πλειοψηφία ψηφίσει Ναι, ο Ρέντσι θα καλέσει πιθανώς νέες εκλογές την άνοιξη του 2017, ελπίζοντας να χρησιμοποιήσει το θετικό κύμα της νίκης από το δημοψήφισμα και για τις γενικές εκλογές. Επιπλέον, η κοινωνική βάση του Κ5Α δεν αρκεί για να του επιτρέψει να κυβερνήσει μόνο του, καθώς οι ρίζες του στην κοινωνία είναι πολύ ασθενέστερες από την εκλογική του επιτυχία. Δείτε τις δυσκολίες που αντιμετωπίζουν στη Ρώμη. Ταυτόχρονα, θα ήταν λάθος να πιστεύουμε ότι η Ρώμη και μόνο θα μπορούσε να οδηγήσει στην πτώση του Κ5Α με ένα μηχανικό και άμεσο τρόπο. Μια νίκη του Όχι θα σήμαινε ένα σημείο καμπής για το Κ5Α και την εκλογική στρατηγική του. Υπάρχουν δύο βασικά προβλήματα γι 'αυτούς: θα πρέπει να ξεπεράσουν το μύθο του διαδικτύου και να εμβαθύνουν με σοβαρό τρόπο στην κοινωνία και να σφυρηλατήσουν την ευρύτερη δυνατή συμμαχία των πολιτικών και κοινωνικών δυνάμεων. Φυσικά, ένα τέτοιο άνοιγμα θα επιφέρει επίσης μια άλλη αλλαγή, μια αναδιάρθρωση του κινήματος, το οποίο δεν μπορεί να προχωρήσει χωρίς νομιμότητα, περιφερειακές οργανώσεις και εσωτερική δημοκρατική λειτουργία.\nΤι κάνουν οι δυνάμεις της Αριστεράς;\nΣτο υπάρχον Κοινοβούλιο υπάρχει μόνο ένας σχηματισμός που συνδέεται με την Αριστερά: η SinistraItaliana (Ιταλική Αριστερά). Αυτό ήταν το αποτέλεσμα της διεύρυνσης της SinistraEcologiaeLibertà (SΕL/ Aριστερά, Οικολογία και Ελευθερία) με κάποιους αποχωρήσαντες βουλευτές από το Δημοκρατικό Κόμμα. Ωστόσο, υπήρχε επίσης και η αντίθετη κίνηση. Μερικοί βουλευτές αποχώρησαν από την SELκαι εντάχθηκαν στο Δημοκρατικό Κόμμα (DP). Σε κάθε περίπτωση, τίποτα νέο δεν αναμένεται από αυτή την πλευρά. Λόγω των εσωτερικών τραυματισμών, δεν μπορούν ακόμη να πραγματοποιήσουν το συνέδριο του κόμματος τους. Από τη μία πλευρά, υπάρχουν οι Fassina και D'Attorre, που προέρχονται από το Δημοκρατικό Κόμμα, οι οποίοι έχουν μια πολύ κριτική θέση για το ευρώ και, από την άλλη πλευρά, όσοι επιθυμούν να προχωρήσουν προς τις Ηνωμένες Πολιτείες της Ευρώπης. Για να μην αναφέρουμε, επίσης, σε ένα είδος αταβιστικού μετασχηματισμού αυτών των αριστερών, που έφεραν το μεγαλύτερο μέρος του SEL στο PD, και θα το χειριστούν έτσι ώστε να απαλλαγούν από τον Ρέντσι. Η δεύτερη σημαντική δύναμη της Αριστεράς είναι η Κομμουνιστική Επανίδρυση. Έχει ακόμα μεγάλο αριθμό ακτιβιστών, αλλά είναι εντελώς ανίκανος να ανανεωθεί. Στη θέση τους προς την ΕΕ, έκαναν ακόμη ένα βήμα προς τα πίσω: δεδομένου ότι η αποχώρηση από το ευρώ είναι αίτημα και από τις δυνάμεις της δεξιάς, εκλαμβάνουν τη θέση αυτή ως δεξιά καθ΄εαυτή, από μόνη της. Αυτό δείχνει την αδυναμία τους να κατανοήσουν τη σημερινή πραγματικότητα, για να μην αναφέρουμε την παθητικότητα τους στο θέμα αυτό. Ευτυχώς, υπάρχει και μια άλλη αριστερά η οποία έχει αποκτήσει υπόσταση κατά τα τελευταία έτη. Σκέφτομαι τις ομάδες που έχουν ενταχθεί στην πλατφόρμα του Eurostop: Unione Sindacale di Base, Programma 101, Partito Comunista Italiano (πρώην PDCI), Rete dei Comunisti (Δίκτυο των Κομμουνιστών) και μια μειοψηφία αντι- ευρωπαϊστών εντός της Επανίδρυσης, καθώς και ένα σημαντικός αριθμός διανοουμένων. Αν και υπάρχουν διαφορές μεταξύ τους, συγκλίνουν στην τοποθέτηση στο κεντρικό ζήτημα της πάλης κατά του ευρώ και της ΕΕ και προσπαθούν να συνδέσουν το κοινωνικό με το εθνικό ζήτημα, ακριβώς όπως οι κομμουνιστές έχουν κάνει σε διαφορετικά πλαίσια.\nΠοιες είναι οι προοπτικές του συνασπισμού του Eurostop και της δικής σας οργάνωσης P101;\nΗ Πρόγραμμα 101 (P101) εξακολουθεί να είναι ένα πρότζεκτ που δημιουργήθηκε ως εξέλιξη της CoordinamentodellaSinistracontrol'euro (Αριστερά Συντονισμού ενάντια στο ευρώ). Δουλεύουμε επίσης για έναν ευρύτερο συνασπισμό σε ομοσπονδιακή βάση, ο οποίος με τη σειρά του, θέλει να αποτελέσει μέρος ενός ευρύτερου κοινωνικού και πολιτικού μετώπου, το οποίο θα δουλέψει για την ηγεσία της χώρας. Ο συνασπισμός Eurostop αποτελείται από διάφορες συνιστώσες που έχουν συνδεθεί στη διεξαγωγή κοινών πρωτοβουλιών, όπως η «Ημέρα Όχι στον Ρέντσι» με μια διαδήλωση στη Ρώμη στις 22 Οκτωβρίου. Η σημασία της P101 έγκειται στην ικανότητά της να ενεργεί ως κινητήρια δύναμη λόγω των αναλύσεων και των προτάσεων της. Βλέπω τη δύναμή της στην ικανότητά μας να σκεφτόμαστε μεγαλόπνοα και ανοιχτά, έχοντας επίγνωση των ιστορικών αλλαγών που μας περιμένουν. Αυτό είναι ίσως ό, τι μας κάνει να ξεχωρίζουμε από την παραδοσιακή αριστερά. Ενώ έχουν κολλήσει σε μια αποστειρωμένη, σχεδόν κοσμική απαισιοδοξία, εμείς πιστεύουμε ότι η κοινωνία μας απαιτεί μια νέα πολιτική, η οποία τώρα εξυπηρετείται από το Κίνημα των Πέντε Αστέρων - και αύριο ποιος ξέρει από ποιον. Ενώ δεν κατανοούν πόσο τραυματικές ήταν οι συνέπειες της κρίσης για τις κατώτερες τάξεις, εμείς είμαστε πεπεισμένοι ότι θα υπάρξουν τεράστιες αλλαγές. Νέα χώροι δράσεις ανοίγονται μπροστά μας. Θα υπάρξουν βίαιοι αγώνες, το αποτέλεσμα των οποίων δεν είναι καθόλου προκαθορισμένο, και θα πρέπει να τους μπολιάσουμε με τις ιδέες μας.\nΜετάφραση: Ξένια Πηρούνια\n Η Padania είναι ένα εναλλακτικό όνομα για την κοιλάδα του Πάδου, μια μεγάλη πεδιάδα στο βόρειο τμήμα της Ιταλίας. Ο όρος αυτός χρησιμοποιήθηκε με φειδώ, μέχρι τις αρχές της δεκαετίας του 1990, όταν η Λίγκα του Βορρά, φεντεραλιστικό (φεντεραλισμός σημαίνει την πολιτική θεωρία που υποστηρίζει το ομοσπονδιακό σύστημα διακυβέρνησης του κράτους) και, κατά καιρούς, αυτονομιστικό κόμμα στην Ιταλία, πρότεινε την ονομασία «Padania» ως πιθανό όνομα για ένα ανεξάρτητο κράτος στη βόρεια Ιταλία. Από τότε, έχει φέρει ισχυρή πολιτική χροιά.\n Bail-in είναι ένας όρος που χρησιμοποιείται στην οικονομία ως μία επιχείρηση διάσωσης μιας χώρας που κινδυνεύει να καταρρεύσει οικονομικά, χρησιμοποιώντας εσωτερικούς πόρους. (για παράδειγμα, κούρεμα καταθέσεων)\n Ένας εκ των «Πέντε Σοφών» της Γερμανικής οικονομίας\nΠερισσότερα σε αυτή την κατηγορία: « Διεθνισμός και όχι παγκοσμιοποίηση! Νίκη στα ΟΧΙ των λαών! Μεταξύ της νεοφιλελεύθερης Σκύλλας και της φασιστικής Χάρυβδης η Γαλλία »


by Κώστας Νικολούζος on 20 Ιουνίου 2013\nΌταν αναλαμβάνουν οι Overstrike 9\nStudio ανάπτυξης: Insomniac Games\nΕίδος: Action - Third Person Shooter\nΉταν Μάιος του 2010 όταν πρωτοειπώθηκε πως η Insomniac Games, το studio πίσω από Sony exclusive τίτλους όπως Ratchet & Clank και Resistance, δημιουργεί το πρώτο της multiplatform παιχνίδι. Ένα χρόνο αργότερα, στην Ε3 2011, αποκαλύφθηκε πως ο τίτλος αυτός θα ονομάζεται Overstrike και πως πρόκειται για συνεργατικό Third Person Shooter τεσσάρων ατόμων. Κάτι φαίνεται πως δεν άρεσε στα παιδιά της Insomniac και τον Αύγουστο του 2012 ανακοινώθηκε πως το παιχνίδι υπέστη ‘’ανακαίνιση’’ στον πυρήνα του και μετονομάστηκε σε Fuse. Μιλάμε για την πρώτη, λοιπόν, αυτόνομη προσπάθεια της Insomniac Games. Για να δούμε, κατάφερε το studio να κάνει τη διαφορά ή πρόσφερε ένα παιχνίδι ‘’της σειράς’’ χωρίς αντοχή στο χρόνο;\nΌλα γίνονται για το ‘’πολύτιμο’’ - Ιστορία\nTo Fuse τοποθετείται στο κοντινό μέλλον και ακολουθεί μία ομάδα τεσσάρων ειδικών και συνάμα ατίθασων πρακτόρων, γνωστή ως Overstrike 9, στην αποστολή που έχει αναλάβει να αποτρέψει τα σχέδια της σατανικής εταιρίας Raven Corporation να αποκτήσει την εξωγήινη ισχυρή ουσία Fuse. Η ομάδα αποτελείται από τους Dalton Brooks, Naya Deveraux, Jacob Kimble και Isabelle Sinclair ή αλλιώς Izzy. Ο κάθε ένας χαρακτήρας έχει το δικό του όπλο, ‘’εμποτισμένο’’ με την ουσία Fuse και ξεχωριστές ικανότητες.\n‘’Help me to help you’’ - Gameplay\nΉδη είπαμε πως το Fuse είναι ένα παιχνίδι συνεργατικού χαρακτήρα. Όπως επιτάσσει η σύγχρονη εποχή του gaming δεν θα μπορούσε να απουσιάσει και από εδώ το multiplayer στοιχείο. Αλλά ως ένα co-op παιχνίδι, το co-op multiplayer φάνταζε μονόδρομος. Η δυνατότητα του να παίξεις online με φίλους έχει μία πιο ελεύθερη αίσθηση από τα άλλα multiplayer games αφού έως και τέσσερα άτομα μπορούν να εισέλθουν στο campaign ενός φίλου παίρνοντας τον έλεγχο ενός εκ των τεσσάρων παικτών από την A.I. ή να εξέλθουν αντίστοιχα από αυτό σε οποιοδήποτε σημείο του παιχνιδιού επιθυμούν και μάλιστα χωρίς να χρειάζεται να θυσιάσουν προσωρινά τα ενδεχομένως βελτιωμένα στατιστικά των χαρακτήρων τους. Το ίδιο ισχύει και για το δεύτερο mode του παιχνιδιού, Echelon, που δεν είναι άλλο από το κλασικό mode των κυμάτων επερχόμενων εχθρών.\nΕννοείται, πως το παιχνίδι μπορεί να παιχτεί και offline αρκεί βέβαια να το επιλέξετε γιατί διαφορετικά αν παίζετε το online Campaign mode όπου φίλοι μπορούν να εισέλθουν και για οποιονδήποτε λόγο βγείτε εκτός PSN θα μεταβείτε αυτόματα πίσω στο αρχικό μενού.\nΕπειδή δεν θα παίζετε πάντα online με την συντροφιά φίλων, τις ώρες εκείνες που θα είστε μόνοι τον έλεγχο των τριών άλλων πρακτόρων θα έχει η A.I –μπορείτε οποιαδήποτε στιγμή βέβαια να έχετε στην κατοχή σας όποιον από τους χαρακτήρες που βρίσκονται στο επίπεδο επιθυμείτε- κάτι που σημαίνει πως η τεχνητή νοημοσύνη του παιχνιδιού θα έχει καταλυτικό χαρακτήρα στην ‘’μοναχική’’ εμπειρία σας. Εδώ, ευτυχώς, δεν χρειάζεται να ανησυχείτε γιατί σε αυτές τις περιπτώσεις τα υπόλοιπα μέλη της ομάδας θα αποσκοπούν κυρίως στην υποστήριξη του βασικού παίκτη αφήνοντάς εσάς να παίρνετε τις πρωτοβουλίες σε κάθε κίνηση ενώ όποτε βρεθείτε ένα βήμα πριν τον ‘’θάνατο’’ η ανταπόκρισή τους σε βοήθεια είναι άμεση.\nΌπως γνωρίζουν οι περισσότεροι, τα Third Person Shooter παιχνίδια βασίζονται περισσότερο στους μηχανισμούς του gameplay και λιγότερο στο βάθος της ιστορίας. Κάπως έτσι είναι και τα πράγματα στο Fuse. Από άποψη ιστορίας τα επίπεδα είναι χαμηλά. ‘’Ρηχό’’ σεναριακά με τους χαρακτήρες να μην έχουν δυνατή προσωπικότητα και στοιχεία μέσα στο παιχνίδι που θα καταφέρουν να σας κάνουν να δεθείτε μαζί τους. Ίσως κάποιοι από τους μεταξύ τους διαλόγους να φανούν ενδιαφέρον αλλά τίποτα περισσότερο. Ευτυχώς, οι μηχανισμοί του παιχνιδιού δεν είναι βαρετοί και προβληματικοί, κάτι που θα καταδίκαζε άμεσα την τύχη του. Ο χειρισμός του είναι σταθερός, από τους καλύτερους που έχουμε δει τελευταία. Επίσης, όπως πολλά άλλα action παιχνίδια έτσι και το Fuse διαθέτει σύστημα κάλυψης. Αυτό που καταφέρνει παραδόξως όμως η Insomniac εδώ είναι ότι με την κάλυψη καταφέρνει να μην ρίχνει τον ρυθμό μίας αναμέτρησης σε αντίθεση με άλλους τίτλους που διαθέτουν τον ίδιο μηχανισμό, προσφέροντας έτσι μερικές αξιομνημόνευτες εμπειρίες.\nΚατά τη διάρκεια του παιχνιδιού θα κερδίζετε –μαντέψτε τι- Experience Points και χρήματα. Τα exp. Points μετατρέπονται σε skill points τα οποία αναβαθμίζουν τα skill trees των χαρακτήρων κάνοντάς τους ανθεκτικότερους και δυνατότερους. Τα χρήματα που θα βρείτε θα τα ξοδέψετε αποκλειστικά ξεκλειδώνοντας κάποια ομαδικά perks. Δυστυχώς, τα skill trees των τεσσάρων χαρακτήρων δεν διαφέρουν και πολύ πέρα από κάποιες λεπτομέρειες, ενώ σίγουρα θα μπορούσαν να έχουν περισσότερο και καλύτερο περιεχόμενο\nΤο Echelon Mode που, όπως ήδη είπαμε, είναι το κλασικό wave mode όπου σκοπός είναι η εξόντωση όλων των κυμάτων εχθρών. Το συγκεκριμένο mode έχει την ικανότητα να διατηρήσει το ενδιαφέρον του παίκτη, όμως δεν υπάρχει η κατηγοριοποίηση σε δικλείδες δυσκολίες και το πιο πιθανόν είναι πως αν δεν έχετε βοήθεια από άλλους παίκτες με ανεπτυγμένους χαρακτήρες θα τα βρείτε σκούρα. Η διάρκεια ενός playthrough διαρκεί 6 με 7 ώρες, σε οριακά επίπεδα δηλαδή πριν αρχίσει η γκρίνια του μικρού και non-value for money παιχνιδιού.\nΜήπως χρειαζόταν λίγη από την ουσία Fuse; - Τεχνικός τομέας\nΗ αλήθεια είναι πως η Insomniac δεν έχει κάνει και θαύματα στον οπτικό τομέα του παιχνιδιού αν και πραγματικά προσπάθησε να δημιουργήσει λεπτομερή μοντέλα χαρακτήρων και τα κατάφερε σε ικανοποιητικό βαθμό, ενώ με τους περιβάλλοντες χώρους αποσκόπησε στο να παρουσιάζει κάθε φορά και κάτι νέο. Σε μερικά επίπεδα η επανάληψη των εχθρών, ιδίως κάποιων mini-bosses, θα φανεί βαρετή και κουραστική.\nΤι κατάφερε η Insomniac - Συμπέρασμα\nΤο Fuse, τo πρώτο multiplatform παιχνίδι της Insomniac αποτελεί μία αξιόλογη προσπάθεια και κανείς δεν θα έχει τρομερά παράπονα, αρκεί να γνωρίζει ήδη τι πρόκειται να παίξει. Μιλάμε για ένα co-op Third Person Shooter με σταθερούς μηχανισμούς, χωρίς τεράστια προβλήματα αλλά με την έλλειψη του στοιχείου εκείνου που θα το κάνει ξεχωριστό αλλά και ανθεκτικό στο πέρασμα του χρόνου.\nΔιασκεδαστικό Co-op gameplay\nΤα όπλα των χαρακτήρων\n"Ρηχό" σενάριο και χαρακτήρες\nΗ επανάληψη των εχθρών κάποιες φορές\nΈλλειψη του στοιχείου που θα το κάνει ανθεκτικό στο χρόνο


18 Μαρτίου 2022 Eordaialive TeamΑφήστε ένα σχόλιο on Ποιες επιχειρήσεις θα πάρουν αναδρομική στήριξη στην ενέργεια\nΜε αυτά τα δεδομένα, η κυβέρνηση φαίνεται ότι αποφάσισε να ανοίξει τη στρόφιγγα των επιδοτήσεων, σε μια προσπάθεια να αναχαιτίσει τη δυσαρέσκεια που προκαλεί το κύμα της ακρίβειας στον ενεργειακό τομέα και σε αναγκαία αγαθά. Ας δούμε αναλυτικά τι έχουν να περιμένουν οι επιχειρήσεις για τον Απρίλιο σε ότι αφορά τη στήριξη σε ηλεκτρική ενέργεια, καύσιμα και φυσικό αέριο.\nΓια τους επαγγελματικούς καταναλωτές, η μοναδιαία τιμή της επιδότησης διπλασιάζεται από τα 65 ευρώ/MWh το Μάρτιο στα 130 ευρώ/ΜWh τον Απρίλιο.\nΔίνεται έξτρα επιδότηση ρεύματος για 1.000.000 μικρομεσαίες επιχειρήσεις (καταστήματα, αρτοποιεία, κομμωτήρια, εστιατόρια με παροχή έως 25 kVA), με αναδρομική, μάλιστα, ισχύ από τον Ιανουάριο. Εχει στόχο να καλύψει το 80% της επιβάρυνσης. Το αναδρομικό ποσό θα καταβληθεί σε τρεις δόσεις αρχής γενομένης από τον Απρίλιο.\nΣε υπηρεσίες ταξί θα δοθεί τον Απρίλιο αποζημίωση ειδικού σκοπού 200 ευρώ, για την κάλυψη του κόστους καυσίμου Μαρτίου-Απριλίου


Τώρα που έφτασε το φθινόπωρο και το καλοκαίρι φαντάζει πια ανάμνηση, όλοι επιστρέφουν σιγά σιγά στις βάσεις τους. Ακριβώς το ίδιο θα κάνει και το Fashion Room Service της Θεσσαλονίκης!\nΗ δημιουργική ομάδα του περιοδικού OΖΟΝ και του ραδιοφωνικού σταθμού OFFRADIO ενώνουν τις δυνάμεις τους για να παρουσιάσουν στις 23 Οκτωβρίου την φθινοπωρινή εκδοχή του βραβευμένου event μόδας στο COLORS Urban Hotel. Τα δωμάτια του πιο ιδιαίτερου ξενοδοχείου της πόλης μετατρέπονται για ακόμα μία φορά σε πρωτότυπα showrooms και φιλοξενούν για ένα απόγευμα ανερχόμενα brands και σχεδιαστές.\nΠάνω από 15 δωμάτια θα διαμορφωθούν ξεχωριστά από τους σχεδιαστές και από τις 17:00 έως τις 23:00 θα ανοίξουν τις πόρτες τους στο κοινό με σκοπό να παρουσιάσουν την δουλειά τους, να κάνουν networking με άτομα από τον χώρο της μόδας αλλά κυρίως να περάσουν καλά! Όπως πάντα, μετά την περιήγηση στα δωμάτια ακολουθεί #epicmusiconly party στο Garden Bar του ξενοδοχείου με ποτό, χορό και party vibes!\nΔες εδώ όσα έγιναν στο προηγούμενο Fashion Room Service Thessaloniki!\nΑν θέλεις να γίνεις κομμάτι του βραβευμένου Fashion Room Service που μετρά πάνω από 7 χρόνια επιτυχημένων events και να αναδείξεις και εσύ την δουλειά σου, μην χάνεις χρόνο! Επικοινώνησε μαζί μας και στείλε μας links της δουλειάς σου στα στοιχεία που θα βρεις παρακάτω, και πάρε μέρος και εσύ στο πιο πολυσυζητημένο fashion event της πόλης!\nΤηλέφωνα επικοινωνίας: 210 3634008, 210 3634009\nFashion Room ServiceFashion Room Service Thessalonikisliderδηλώσεις συμμετοχής


«Πόλεμος» Dsquared2 - Ρονάλντο για τις ζημιές στην βίλα στη... - Star.gr\nLIFESTYLE Τετάρτη, 10 Σεπτεμβρίου 2014, 17:09\n«Πόλεμος» Dsquared2 - Ρονάλντο για τις ζημιές στην βίλα στη Μύκονο!\nΆφωνοι οι σχεδιαστές όταν είδαν τι άφησε πίσω του ο ποδοσφαιριστής\nΚρόσια έγιναν τα νεύρα των Dsquared2 όταν αντίκρισαν την κατάσταση στην οποία άφησε ο Κριστιάνο Ρονάλντο την βίλα στην οποία πέρασε τις διακοπές του στη Μύκονο, με αποτέλεσμα να ξεσπάσει «πόλεμος» μεταξύ τους παρά τη φιλία που τους συνδέει!\nΣύμφωνα με το ρεπορτάζ της γαλλικής εκπομπής «Enquête Exclusive», ο Ντιν και ο Νταν κατέφτασαν στη βίλα λίγες ώρες αφότου την εγκατέλειψε ο Ρονάλντο, ο οποίος, όπως έγραψε νωρίτερα το star.gr, άφησε πίσω του… συντρίμμια.\n«Είναι λίγο ακατάστατα. Ο πρώην ένοικος μόλις ��φυγε», ακούγεται να λέει στο βίντεο της εκπομπής ο υπεύθυνος της βίλας στους Dsquared2, οι οποίοι δεν μπορούν να πιστέψουν στα μάτια τους: η βίλα, με κόστος ενοικίασης 30.000 ευρώ την εβδομάδα, ήταν κυριολεκτικά αχούρι!\nΦανερά εκνευρισμένοι, οι σχεδιαστές αποχώρησαν και κατευθύνθηκαν σε γνωστό στέκι του νησιού, ζητώντας από τον υπεύθυνο της βίλας να καθαριστεί και να τους παραδοθεί στην εντέλεια, όπως δηλαδή όφειλε να είναι.\nΣύμφωνα με πληροφορίες, ο Ντιν και ο Νταν συναντήθηκαν με τον Ρονάλντο και είπαν δυό λογάκια, λίγο πριν εκείνος αναχωρήσει από το νησί!\nΜάλιστα, σε βίντεο του «Mykonos LiveTV», ο ποδοσφαιριστής και οι σχεδιαστές καταφτάνουν μαζί στο αεροδρόμιο, ενώ πηγές επισημαίνουν πως ο ποδοσφαιριστής ζήτησε συγνώμη, αποκαλύπτοντας ότι στο εν λόγω σπίτι έμεναν κυρίως ο μάνατζερ, ο φυσικοθεραπευτής και δύο φίλοι του, καθώς εκείνος είχε νοικιάσει κι άλλο πολυτελές οίκημα στη Μύκονο!\nΔείτε στο βίντεο πώς αντέδρασαν οι Dsquared2 όταν είδαν την βίλα!\n«Ανησυχία» στο παλάτι! Στο στόχαστρο τζιχαντιστών ο πρίγκιπας George\n«Απόβαση» Dior στη Μύκονο!\nΑθώος ο γιος του τραγουδιστή Γιώργου Γερολυμάτου!\n«Αν δε με θέλουν στην ΕΡΤ, είναι δικαίωμά τους», λέει η Ελένη Φουρέιρα


«Υπ' αριθμόν ένα κίνδυνος» για τη Γερμανία η ευρωπαϊκή κρίση - Now24.gr\n«Υπ’ αριθμόν ένα κίνδυνος» για τη Γερμανία η ευρωπαϊκή κρίση\nΕνθαρρυντικές είναι οι προβλέψεις των πέντε σημαντικότερων ινστιτούτων οικονομικής έρευνας στη Γερμανία για την εγχώρια οικονομία, αν και προειδοποιούν ότι η κρίση χρέους στην ευρωζώνη παραμένει ο «υπ’ αριθμόν 1 κίνδυνος» για αυτήν.\nΕνδεικτικό της αισιόδοξης αυτής προσέγγισης είναι η πρόβλεψη για το ρυθμό ανάπτυξης της γερμανικής οικονομίας φέτος, που αναμένεται πλέον στο 0,9% έναντι 0,8% προηγουμένως. Το 2013 αναμένεται επιτάχυνση της ανάπτυξης στο 2%. Σημειώνεται ότι οι αντίστοιχες κυβερνητικές προβλέψεις είναι 0,7% και 1,6%.\nΣτην εαρινή του εκτίμηση, το Διεθνές Νομισματικό Ταμείο προβλέπει τη σταδιακή επικράτηση «συγκυριακών παραγόντων ανάπτυξης» όσον αφορά στη γερμανική οικονομία, που θα έχουν αποτέλεσμα ευνοϊκό και για τα ελλείμματα αλλά και για την ίδια την απασχόληση. Παραδείγματος χάρη, για το δημοσιονομικό έλλειμμα του 2013 η πρόβλεψη του ΔΝΤ είναι ότι πρακτικά θα εκμηδενιστεί, μειούμενο στο 0,2% του γερμανικού ΑΕΠ, έναντι 0,6% φέτος.\nΤα πέντε ινστιτούτα συμφωνούν ότι η Γερμανία θα πρέπει να νοικοκυρέψει τα του οίκου της και να αποτινάξει τη «συμπεριφορά παραλυσίας» στον ίδιο τομέα. Σημειώνεται ότι το γερμανικό χρέος έχει ξεπεράσει το 80% του ΑΕΠ.\nΚάμερον Ντίαζ : τι δηλώνει για τους διάσημους πρώην της;\nΒαρουφάκης: Πολύ σύντομα θα υπάρξει συμφωνία\nΦίσερ: Η Ελλάδα ήταν πρόβλημα 50 δισ.\nΑυξήσεις- φωτιά στα εισιτήρια των ΜΜΜ\nΣτον ωκεανό της αβεβαιότητας πλέει η οικονομία μας! Σωσίβιο πουθενά…


Ανεβαίνει ο Ηρακλής Λάρισας!\nΣάββατο 6 Φεβρουαρίου 2016 19:08\nΤο παιχνίδι ανάμεσα στον Ηρακλή Λάρισας και τον ΠΟ Ελασσόνας ήταν νικηφόρο για τους γηπεδούχους με σκορ 2-0.\nΠολύ νωρίς στο 8’ άνοιξε το σκορ ο Ηρακλής όταν ο Ντουνούδης έβγαλε ωραία σέντρα για τον Μαυρομάτη που πέρασε την άμυνα και από πλάγια έκανε το διαγώνιο σουτ και το 1-0.\nΣτο 24’ κόρνερ από τον Ματούλα από αριστερά, με τις γροθιές έδιωξε ο Μπανταβάνης.Στο 26’ ο ΠΟΕ έμεινε με παίκτη λιγότερο αφού ο Μιγδάνης ανέτρεψε τον Αποστόλου έξω από την περιοχή και δέχθηκε την κόκκινη κάρτα. Στο 44’ ο Αποστόλου βρέθηκε απέναντι από τον κίπερ της Ελασσόνας αλλά έστειλε την μπάλα άουτ.\nΣτο 47’ ο Σινάπαλος έπιασε ένα δυνατό σουτ από το χώρο του κέντρου, μεγάλη απόκρουσε από τον Μπανταβάνη σε κόρνερ. Στο 58’ ο Αποστόλου ξέφυγε από την άμυνα, δεν μπόρεσε όμως να τελειώσει την φάση, ύστερα από κόντρα ξανά πήρε το ριμπάουντ, έδωσε στον Μαυρομάτη και αυτός απέναντι από τον κίπερ έστειλε την μπάλα πάνω από την εστία.\nΚαι εκεί όπου ο ΠΟΕ πάλευε να φέρει το ματς στα ίσα έστω με παίκτη λιγότερο, στο 64’ ο Ηρακλή πέτυχε και δεύτερο γκολ, όταν έκανε το σουτ από πλάγια ο Σπανός, απέκρουσε ασταθώς ο κίπερ, πήρε το ριμπάουντ ο Αποστόλου και έκανε το 2-0.\nΗρακλής Λάρισας (Γιάννης Τσακμακίδης): Μπανταβάνης, Γαρουφαλλιάς, Φορτομάρης, Πότσης, Ψωμολιάς, Μπάμης, Μαυρομάτης (78’ Λαβαντσιώτης), Καπετάνι, Σπανός (86’ Λιάκος), Ντουνούδης (67’ Τσιάτας), Αποστόλου.\nΠΟ Ελασσόνας (Αλέκος Αλεξανδρής): Μιγδάνης, Κυρίτσης Γ., Γκαραβέλης, Περτζιόνι (27’ Γκουτζουρέλας), Γεωργούλης Λ., Σινάπαλος, Μπούσιας, Ελευθεριάδης (65’ Καραμάνος), Ματούλας, Τσένος (73’ Ντούφας).\nΔιαιτητική τριπλέτα: Φακής, Σπανούλης, Ακρίβος.


Ο ΚΟΣΜΟΣ ΚΑΙ Η ΕΥΒΟΙΑ: Το κάστρο της Ωριάς, και η πόλη των Ωρεών\nΟι Ωρεοί, μας λέει ο θρύλος, ήταν μια πόλη χτισμένη λίγο πιο πάνω από την θάλασσα, που υπέφερε όμως από τις συνεχείς επιδρομές των κουρσάρων και των διάφορων εχθρών. Για τον λόγο αυτό οι κάτοικοι αποφάσισαν να φτιάξουν ένα ασφαλές κάστρο. Το ιδιαίτερο στην περίπτωση ήταν το ότι οι χωριανοί με υπομονή κατασκεύασαν έναν τεχνητό λόφο κουβαλώντας χώμα σιγά - σιγά για πολλά χρόνια. Ο λόφος αυτός είναι ο ίδιος ο σημερινός λόφος πάνω στον οποίο βρίσκονται τα ερείπια του κάστρου.\nΟ τεχνητός αυτός λόφος ήταν κούφιος εσωτερικά. Πολύπλοκοι διάδρομοι και μυστικά διαμερίσματα ήταν χτισμένα, σαν ένας άλλος λαβύρινθος, στα σωθικά του λόφου. Η κατασκευή είχε δύο εξόδους, μια μεγάλη και μια μικρή που ήταν πολύ δύσκολο να τις βρει κανείς. Ήταν τόσο δύσκολο που και οι ίδιοι οι Ωρεώτες έπρεπε να ξέρουν πολύ καλά τα κατατόπια για να τις βρουν αμέσως.\nΟι Ωρεοί ήταν τότε μια πολύ πλούσια πόλη, με αποτέλεσμα να γίνεται συχνά στόχος επιδρομών. Οι θησαυροί ήταν κρυμμένοι στα θησαυροφυλάκια κάτω από το κάστρο.\nΚάποτε μια άλλη πολιτεία με ισχυρό στόλο και στρατό καταπάτησε την περιοχή και πολιόρκησε το κάστρο. Η έκπληξη για τους επιδρομείς ήταν η απουσία των κατοίκων που είχαν καλά ασφαλισθεί στις κατακόμβες του κάστρου. Οι εχθροί επέμεναν αλλά δεν κατάφερναν να βρουν τις εισόδους έτσι ώστε να μπουν και να πατήσουν το κάστρο.\nΟι μέρες όμως περνούσαν και το νερό κάποτε σώθηκε. Οι πολιορκημένοι έστειλαν νύχτα τις γυναίκες στη βρύση με στάμνες να φέρουν νερό. Για να μη χάνουν όμως την πόρτα ξετύλιγαν κουβάρια ως τη βρύση για να βρίσκουν εύκολα το δρόμο της επιστροφής. Αυτό επαναλήφθηκε πολλές φορές. Κάποια όμως νύχτα για κακή τους τύχη έγιναν αντιληπτές απ΄ τους στρατιώτες του εχθρού, που αφού τις έπιασαν και τις βασάνισαν, έμαθαν το μυστικό του κάστρου. Έτσι μετά από αγώνα και πολλές απώλειες οι στρατιώτες του εχθρού πάτησαν το κάστρο και έσφαξαν όλους τους κατοίκους, ακόμη και τα μωρά παιδιά. Κατόπιν φόρτωσαν τους θησαυρούς στα καράβια τους και εγκατέλειψαν το έρημο πια χωριό.\nΜετά από αρκετά χρόνια εγκαταστάθηκαν στο κάστρο Ελοπίτες (έτσι έλεγαν τότε τους σημερινούς Ξηροχωρίτες), χωρίς όμως να αλλάξει και το όνομα της Ωριάς.\nΑυτά τα ενδιαφέροντα μας λέει ο θρύλος ισχυροποιώντας τις απόψεις για την συνύπαρξη των δύο πόλεων (Ωρεοί - Ιστιαία). Δεν είναι επίσης τυχαίο το ότι σε ανασκαφές που έγιναν σχετικά πρόσφατα βρέθηκαν κάτω από το κάστρο, ανθρώπινοι σκελετοί σε διαμερίσματα που κατά τους αρχαιολόγους ήταν τάφοι μυκηναϊκής εποχής. Η προτροπή για τις ανασκαφές έγινε μετά από όνειρο κατοίκου που αποδιδόμενο σε θαύμα οδηγούσε στην ανακάλυψη της εικόνας του Αγίου Βασιλείου. Πράγματι το εικόνισμα του Αγίου βρέθηκε ανάμεσα στα κόκαλα μπερδεύοντας έτσι χρονολογίες και περιστατικά, και επιβεβαιώνοντας την Ελληνική πραγματικότητα πως ο θρύλος δεν απέχει και πολύ από τη πραγματικότητα.\nΓια τα τείχη των Ωρεών έχουμε αναφορές και από τον Λίβιο (βιβ.28, κεφ.5) με επιβεβαιώσεις σημείων του θρύλου. Αναφέρεται λοιπόν από τον Λίβιο ότι η πόλη των Ωρεών είχε διπλή ακρόπολη και τείχη τόσο παράλια όσο και εσωτερικά. Υπήρχε δε υπόγεια οδός που ένωνε την πόλη με την παραλία. Η πόλη των Ωρεών ήταν από τις πιο επιφανείς πόλεις της εποχής εκείνης και είχαν μεγάλο πληθυσμό. Αυτό μπορούμε να το συμπεράνουμε από την πληροφορία που μας δίνει ο Στράβων, ότι από σεισμό έπεσαν 700 σπίτια της πόλης και το παραλιακό τείχος. Ο χαρτογράφος και γεωγράφος Πτολεμαίος αναγνωρίζοντας τους Ωρεούς σαν σημαντικότατο λιμένα δίνει το γεωγραφικό τους στίγμα σε πλάτος 38o και μήκος 63o.\nΑπό το βιβλίο των Ευβοϊκών Εκδόσεων Κίνητρο με τίτλο\n"Περιπλανήσεις στον χώρο και στον χρόνο. Β. Εύβοια. Τόμος Α' "\nΑναρτήθηκε από TAXIDEVODAS STHN EVIA στις 5:30 μ.μ.\nUnknown 15 Οκτωβρίου 2016 - 12:07 π.μ.\nΠάντως, κύριε Καλέμη, ουδεμία ιστορική τεκμηρίωση δεν ταυτίζει το κάστρο των Ωρεών με αυτό της Ωριάς. Αλλωστε, πολλές περιοχες της Ελλαδας διεκδικούν την ταύτιση με το καστρο του θρυλου και του δημοτικού τραγουδιού, με επικρατέστερη, απ΄όσο γνωρίζω, αυτή της Γλαρέντζας:http://diastixo.gr/kritikes/efivika/1408-kastro-orias


Διαδικτυακές Πύλες - Δήμος Σιθωνίας - 106/2011\nΑρχική Σελίδα Ενημέρωση Πολιτών Αποφάσεις Δ.Σ. 106/2011\n«Συγκρότηση επιτροπής Πρωτογενούς Τομέα Δήμου Σιθωνίας».\nΟ τομέας του τουρισμού είναι αλληλένδετος με τον τομέα του πρωτογενούς τομέα, σε ένα μοντέλο αειφόρου ανάπτυξης που οραματιζόμαστε για το Δήμο μας, γι΄ αυτό θεωρούμε απαραίτητη την σύσταση επιτροπής Πρωτογενούς Τομέα.\n«1.Το δημοτικό συμβούλιο με τον εσωτερικό κανονισμό λειτουργίας του μπορεί να συγκροτεί επιτροπές για την επεξεργασία και εισήγηση θεμάτων της αρμοδιότητάς του...\nΤο Δημοτικό Συμβούλιο με την υπ' αριθ. 101/2011 απόφασή του κατάρτισε τον εσωτερικό κανονισμό λειτουργίας του όπου στο άρθρο 11 του προβλέπεται και η συγκρότηση της Επιτροπής Πρωτογενούς Τομέα.\nΟ Δήμος Σιθωνίας με το αριθμ.πρωτ. 4609/08-04-2011 έγγραφό του προς τους σχετικούς με την Αγροτική Ανάπτυξη φορείς, ζήτησε να οριστούν οι εκπρόσωποι των φορέων αυτών στην επιτροπή Πρωτογενούς Τομέα.\nΠροτείνεται να εγκριθεί η συγκρότηση επιτροπής Πρωτογενούς του Δήμου Σιθωνίας ως εξής:\nΝα καθορισθεί ο αριθμός μελών της επιτροπής, που προτείνεται να είναι δεκαεννιαμελής και ειδικότερα: δύο (2) μέλη εκπρόσωποι της πλειοψηφούσας παράταξης και ένα (1) μέλος εκπρόσωπος της μειοψηφίας του Δήμου Σιθωνίας, ένας (1) υπάλληλος του Δήμου, έξι (6) μέλη-εκπρόσωποι φορέων που εκδήλωσαν ενδιαφέρον:\n1. Μάντσιος Νικόλαος από τον Αγροτικό Συνεταιρισμό Νικήτης,\n2. Παρδάλης Γεώργιος από τον Αγροτικό Σύλλογο Αγ. Νικολάου,\n3. Παρδάλης Αθανάσιος από τον Αλιευτικό Σύλλογο Αγ.Νικολάου «Η ΤΣΙΠΟΥΡΑ»,\n4. Βλιάλης Χρήστος από τον Αλιευτικό Σύλλογο Νικήτης «ΠΟΣΕΙΔΩΝ»\n5. Καραδήμος Ιωάννης από τον Μελισσοκομικό Συνεταιρισμό Νικήτης.\n6. Δράμαλης Παρασκευάς από τον Αλιευτικό Σύλλογο Ν.Μαρμαρά.\nκαι εννέα (9) μέλη εμπειρογνωμόνων σε θέματα πρωτογενούς τομέα.\nΟ Δημοτικός Σύμβουλος κ.Γιοβανούδας Βαρσάμης προτείνει ως τακτικό μέλος από τη μειοψηφία τον κ.Κατσίκη Παναγιώτη και αναπληρωματικό μέλος την κ.Γκαλή Γιαννούλα.\nΤο Δημοτικό Συμβούλιο, μετά από διαλογική συζήτηση, αφού έλαβε υπόψη του την εισήγηση του Προέδρου και το άρθρο 70 του Ν.3852/2010,\nΣυστήνεται η επιτροπή Πρωτογενούς Τομέα του Δήμου Σιθωνίας, ως ακολούθως:\nΑ. Πρόεδρος της Επιτροπής Πρωτογενούς Τομέα ορίζεται ο Δημοτικός Σύμβουλος Αναγνωστάρας Γεώργιος Πρόεδρος και Αντιπρόεδρος ο Φάλκος Κωνσταντίνος.\nΒ. Η σύνθεση των μελών της Επιτροπής Πρωτογενούς Τομέα του Δήμου Σιθωνίας, ορίζεται ως ακολούθως:\n1. Αναγνωστάρας Γεώργιος Πρόεδρος\n2. Φάλκος Κωνσταντίνος, Αντιπρόεδρος\n3. Κατσίκης Παναγιώτης, δημ.σύμβουλος μειοψηφίας, με αναπληρωματικό μέλος την κα.Γκαλή Γιαννούλα.\n4. Κοκκώνη Μαρία, δημοτική υπάλληλος.\n5. Μάντσιος Νικόλαος, από τον Αγροτικό Συνεταιρισμό Νικήτης,\n6. Παρδάλης Αθανάσιος από τον Αλιευτικό Σύλλογο Αγ.Νικολάου «Η ΤΣΙΠΟΥΡΑ»,\n7. Βλιάλης Χρήστος από τον Αλιευτικό Σύλλογο Νικήτης «ΠΟΣΕΙΔΩΝ»\n8. Καραδήμος Ιωάννης από τον Μελισσοκομικό Συνεταιρισμό Νικήτης.\n9. Δράμαλης Παρασκευάς από τον Αλιευτικό Σύλλογο Ν.Μαρμαρά.\n10. Κυπαρισσάς Γεώργιος\n11. Λειβαδιώτης Νικόλαος\n12. Παπαμαρτζιβάνος Χρήστος\n13. Παρδάλη Μαρία\n14. Διαμαντή Μαυρίκη\n15. Αλπάνης Χρήστος\n16. Δραμουνδάνης Παύλος\n17. Καζάκας Δημήτριος\n18. Γεωργούδης Αθανάσιος\n19. Καλημέρη Αικατερίνη\nΗ απόφαση αυτή έλαβε αύξοντα αριθμό 106/2011.


Βόρινγκεν - Ξενοδοχεία\nΒόρινγκεν: Αναζήτηση ξενοδοχείων\nΔείτε ξενοδοχεία για Βόρινγκεν στο χάρτη\nΒόρινγκεν: Εξερευνήστε την πόλη\nΒόρινγκεν: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Βόρινγκεν.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Βόρινγκεν) θα βρείτε καταλύματα που ικανοποιούν τις ανάγκες όλων των ταξιδιωτών. Βόρινγκεν: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Βόρινγκεν), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Βόρινγκεν) είναι εδώ με την εγγύηση χαμηλότερης τιμής μας.\nΒόρινγκεν: Ποια είναι τα καλύτερα μέρη για τη διαμονή σας εδώ;\nΒόρινγκεν: Σε αυτό το μέρος θα βρείτε καταλύματα με τιμές που ξεκινούν από 47 EUR. Διαλέξτε μία από τις 144 προσφορές μας και επωφεληθείτε από εκπτώσεις έως και 20%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Βόρινγκεν) και στη γύρω περιοχή:\n• 87 καταλύματα 3 αστέρων από 51 EUR ανά διανυκτέρευση\nΒόρινγκεν: Τρόποι μετάβασης σε αυτό το μέρος\nΒόρινγκεν: Ποιο είναι το πλησιέστερο αεροδρόμιο;\n• 8,2 χλμ. από το κέντρο του προορισμού (Βόρινγκεν)\nΒόρινγκεν: Τι να δείτε και να κάνετε\nΒόρινγκεν: Τι μπορείτε να δείτε στη γύρω περιοχή;\n• Δημαρχείο του Memmingen (7 χλμ. από το κέντρο της πόλης)\n• Αββαείο Ottobeuren (7,6 χλμ. από το κέντρο της πόλης)\n• Πάρκο Stadtpark Neue Welt (8 χλμ. από το κέντρο της πόλης)\n• Illerstrand (6,3 χλμ. από το κέντρο της πόλης)\nΒόρινγκεν: Τι μπορείτε να κάνετε στη γύρω περιοχή;\n• Swabian Farm Museum (Υπαίθριο μουσείο) (6 χλμ. από το κέντρο της πόλης)\n• Μουσείο Σύγχρονης Τέχνης - Diether Kunerth (7,8 χλμ. από το κέντρο της πόλης)\n• Κρατικό Θέατρο της Σουηβίας (6,7 χλμ. από το κέντρο της πόλης)\n>Βόρινγκεν: Ποια είναι η καλύτερη περίοδος για να επισκεφτείτε αυτό το μέρος;


Κάντε κλικ μακριά: Αντιδράσεις από το Εμπορικό Επιμελητήριο - Μόνο ένας στους δέκα θα λειτουργεί - Newsbomb - Ειδήσεις\nHome/Οικονομία/Κάντε κλικ μακριά: Αντιδράσεις από το Εμπορικό Επιμελητήριο – Μόνο ένας στους δέκα θα λειτουργεί – Newsbomb – Ειδήσεις\nΚάντε κλικ μακριά: Αντιδράσεις από το Εμπορικό Επιμελητήριο – Μόνο ένας στους δέκα θα λειτουργεί – Newsbomb – Ειδήσεις\nΟι αντιδράσεις στον εμπορικό κόσμο έφεραν το μέτρο της κάντε κλικ μακριά που θα εφαρμοστεί κατά τη διάρκεια των διακοπών και συγκεκριμένα από την Κυριακή (13/12).\nΤο Click away δεν αντικαθιστά την πλήρη λειτουργία του αγορά. Πρέπει να βρούμε πειστικές απαντήσεις για τους συναδέλφους μας, οι οποίοι έχουν ένα κατάστημα γειτονιάς που επισκέπτονται 4-5 άτομα την ημέρα, λέει ο πρόεδρος του Εμπορικού Επιμελητηρίου Αθηνών Σταύρος Καφούνης.\nΠεριέγραψε το μέτρο ως συμπληρωματικό που δεν μπορεί να αντικαταστήσει την πλήρη λειτουργία της αγοράς και υπολόγισε ότι μόνο το «Το 10% των εταιρειών θα είναι σε θέση να εφαρμόσουν το μέτρο», λέγοντας ότι δεν εφαρμόζεται σε χιλιάδες καταστήματα γειτονιάς.\n«Η κατάσταση που έχουμε μπροστά μας είναι κρίσιμη», είπε, τονίζοντας ότι διακυβεύεται το μέλλον και η επιβίωση χιλιάδων μικρομεσαίων επιχειρήσεων, οι οποίες επί του παρόντος βλέπουν τον κίνδυνο εξαφάνισης.\n“Κατανοούμε ότι το υψηλότερο καλό και προτεραιότητα είναι η υγεία. Ωστόσο, σε θέματα αγοράς, τόνισε ότι το εμπόριο είναι μια ενιαία οντότητα σε ολόκληρη τη χώρα και εξακολουθεί να είναι ουσιαστικά κλειστό.\nΤα συστήματα κλικ, οι συναντήσεις και οι ψηφιακές πωλήσεις είναι συμπληρωματικές μέθοδοι και δεν μπορούν να αντικαταστήσουν την πλήρη λειτουργία της αγοράς.\n“Έχουμε αποδεδειγμένο σεβασμό για τη γνώμη των επιστημόνων της υγείας, αλλά δεν μπορούμε να τους αφήσουμε να τοποθετηθούν σε πρακτικά ζητήματα της αγοράς, τα οποία γνωρίζουμε καλύτερα και αφορούν χιλιάδες συμπολίτες μας”, είπε.\nΚορυφή: Προδοσία! Κυρώσεις για… κλάμα στον Ερντογάν ώστε να μην τον χάσουν\nREAD Συμβολή αλληλεγγύης: Αυτό είναι το σενάριο που θα σβήσει τα επόμενα 2 χρόνια


Κλιματισμός +−\t13\nΟικιακά Κλιματιστικά +−\t13\nWi-Fi ( Περιλαμβάνεται ) 13\nΧρονοπρόγραμμα 24ωρο 13\nΗλεκτροστατικό φίλτρο HEPA 5\nΛίστα προϊόντων ανα μάρκα Gree\nΑπό το 1996 διατηρεί την πρώτη θέση σε όγκο πωλήσεων αλλά και παραγωγής στην εγχώρια αγορά. Παράλληλα, τα κλιματιστικά της εξάγονται σε περισσότερες από 100 χώρες σε όλο τον κόσμο. Σύμφωνα με τα επίσημα στατιστικά στοιχεία της χώρας, η GREE αποτελεί τον μεγαλύτερο εξαγωγέα κλιματιστικών της Κίνας τα τελευταία επτά συνεχόμενα έτη. Για την δραστηριότητά της αυτή, η Εθνική Στατιστική Υπηρεσία της Κίνας, της απένειμε το βραβείο του “Υπ’ Αριθμόν 1 Εμπορικού Σήματος Οικιακού Κλιματισμού”. Η GREE Electrical Appliances ειδικεύεται στον κλιματισμό. Έχει κατοχυρώσει περισσότερες από 500 ευρεσιτεχνίες στον τομέα αυτό, ενώ έχει ηγετική θέση στην τεχνολογία μείωσης της στάθμης θορύβου, στην εξοικονόμηση ενέργειας, και στα συστήματα ασφάλειας της λειτουργίας. Η φιλοσοφία της GREE επικεντρώνεται στην εξειδίκευση, την τεχνολογική εξέλιξη και συνεχή τελειοποίηση, τόσο των προϊόντων όσο και των συστημάτων παραγωγής, όπως επίσης και στον αυστηρό ποιοτικό έλεγχο των βασικών εξαρτημάτων και της παραγωγής. Το Τμήμα Έρευνας και Τεχνολογικής Εξέλιξης απασχολεί περισσότερους από 2.000 επιστήμονες και τεχνικούς.\nΚλιματιστικό Gree Pular GRC/GRCO-161QI / KPL-N5\nΚλιματιστικό τοίχου Gree Pular GRC/GRCO-161QI / KPL-N5 απόδοσης 16000 BTU. Με ηλεκτροστατικό φίλτρο HEPA,


ΓΙΩΡΓΟΣ ΖΑΧΑΡΑΚΗΣ: Κοππά: Δεν ανακοίνωσα προσχώρηση στη ΔΗΜΑΡ\nΔιαψεύδει η ανεξάρτητη ευρωβουλευτής Μαριλένα Κοππά τα περί ανακοίνωσης της προσχώρησής της στη Δημοκρατική Αριστερά.\nΝωρίτερα, το skai.gr είχε μεταδώσει ότι ανακοίνωσε την προσχώρησή της στη ΔΗΜΑΡ και επισήμως μέσω του ΣΚΑΪ.\n«Καμία προσχώρηση στη ΔΗΜΑΡ δεν ανακοίνωσα. Παραμένω στην απόφασή μου για συμπαράταξη και συνεργασία για δημιουργία του 3ου πόλου», έγραψε σε μήνυμά της στο twitter,η Μαριλένα Κόππα.\nΜιλώντας στον τηλεοπτικό σταθμό το πρωί της Παρασκευής, η ευρωβουλευτής τόνισε ότι το ΠΑΣΟΚ εδώ και καιρό δεν είναι αυτόνομο και πως έχει αποδεχθεί να καταργηθούν μεταρρυθμίσεις που το κόμμα είχε προωθήσει επί κυβέρνησης Παπανδρέου.\nΕπίσης, η Μαριλένα Κοππά, υπενθύμισε ότι η ίδια έχει εκφράσει τις απόψεις της αυτές δημοσίως εδώ και μήνες, αλλά η κριτική της δεν έχει απασχολήσει το ΠΑΣΟΚ, ούτε θετικά (σε μια προσπάθεια να διορθωθούν τυχόν λάθος κινήσεις(, ούτε αρνητικά (να την καλέσουν για εξηγήσεις).\nΗ ευρωβουλευτής τάχθηκε υπέρ της σταθερότητας στη χώρα, σημειώνοντας ότι αυτό δεν μπορεί να γίνεται εις βάρος της κοινωνίας.\nΣε ερώτηση για την την ίδρυση του κόμματος Το Ποτάμι από τον Σταύρο Θεοδωράκη, απάντησε ότι η ίδια είναι της λογικής «ας αφήσουμε όλα τα λουλούδια να ανθίσουν». «Ας δούμε τι έχει να πει ο Σταύρος Θεοδωράκης και θα τον κρίνουμε», ανέφερε.